title: Frederick Knott

text: Knottin menestynein näytelmä "Dial M for Murder" sai kantaesityksensä Lontoossa kesäkuussa 1952. Näytelmä esitettiin pian New Yorkissakin, ja kun Alfred Hitchcock päätti ohjata siitä elokuvasovituksen, Knott sai tehtäväkseen laatia myös elokuvakäsikirjoituksen. Kolmiulotteista tekniikkaa kokeillut "Täydellinen rikos" sai ensi-iltansa 1954.


title: Frederick Knott

text: Näytelmä "Wait Until Dark" esitettiin ensi kertaa 1966 Broadwayllä. Terence Youngin ohjaama elokuvasovitus "Yksin pimeässä" valmistui vain vuotta myöhemmin, 1967. Elokuvassa pääroolin sokeana Susyna esitti Audrey Hepburn, kun häntä Broadwaylla oli esittänyt Lee Remick.


title: Frederick Knott

text: Knottin näytelmää "Wait Until Dark" on esitetty suomeksi nimillä "Odota pimeän tuloa" ja "Odota pimeää" ja näytelmää "Dial M for Murder" nimillä "Täydellinen rikos" ja "Soita 03 rikospoliisi".


title: Bánovce nad Bebravou

text: Bánovce nad Bebravou (, ) on kaupunki Trenčínin alueella, Slovakiassa, maan luoteisosassa. Kaupunki on 25 km:n päässä Prievidzasta, 30 km Trenčínistä ja 50 km:n päässä Nitrasta.


title: Bánovce nad Bebravou

text: Sen pinta-ala on 26,4 km². Vuonna 2005 sen väkiluku oli 20 639. Vuoden 2001 väestönlaskennan mukaan asukkaista 97% oli slovakkeja; vähemmistöryhmiä olivat romaanit (1,4%) ja tšekit (0,7%). Uskonnoltaan 73,9% ilmoitti olevansa roomalaiskatolilaisia ja 11,3% luterilaisia. 11,5% ei ilmoittanut mitään uskontoa.


title: Brezová pod Bradlom

text: Brezová pod Bradlom (, ) on kaupunki Trenčínin alueella, Slovakiassa, maan luoteisosassa. Kunnan asukasluku oli 5 110 vuonna 2010. Vuoden 2001 väestönlaskennan mukaan asukkaista 95,8% oli slovakkeja ja 1,1% tšekkejä. Uskonnoltaan ilmoitti olevansa 45,7% luterilaisia ja 21,6% roomalaiskatolilaisia. 21,6% ei ilmoittanut mitään uskontoa.


title: Sjarhei Novikau

text: Sjarhei Valjantsinavitš Novikau (, , s. 27. huhtikuuta 1979 Mogiljovin alue, Neuvostoliitto) on valkovenäläinen entinen ampumahiihtäjä.


title: Sjarhei Novikau

text: Vancouverin olympialaisissa 2010 Novikau jakoi toisen sijan 20 kilometrin normaalikilpailussa yhdessä Ole Einar Bjørndalenin kanssa. Se on samalla hänen ainoa palkintosijansa maailmancupissa. Östersundin MM-kilpailuissa 2008 hän oli normaalimatkalla 14:s ja Ruhpoldingissa 2012 samalla matkalla yhdeksäs.


title: Sjarhei Novikau

text: Novikau lopetti uransa kauden 2013–2014 jälkeen.


title: Susiluodon merivartioasema

text: Susiluodon merivartioasema on Kustavissa sijaitseva, vuonna 1953 perustettu Rajavartiolaitoksen Länsi-Suomen merivartioston alueella toimiva merivartioasema. Susiluodolla ei ole paljoakaan rajavalvontaan liittyviä tehtäviä, mutta sillä on tärkeä asema merialueen turvallisuudessa. Susiluodolla oli vuonna 2008 yhteensä 1 528 suoritetta (partiointi veneellä tai autolla).


title: Susiluodon merivartioasema

text: Vuonna 1947 Turun ja Ahvenanmaan saaristoon perustettiin yhteensä viisi uutta merivartioasemaa. Yksi uusista merivartioasemista oli Lypertön, joka siirtyi Susiluotoon sen valmistuttua vuonna 1953. Vuonna 1955 Susiluotoon rakennettiin tähystystorni ja telakka. Helikopterikenttä ja porakaivo merivartioasemalle saatiin vuonna 1971. Vuoteen 1974 mennessä valmistui tie aseman pihalle. Vuonna 1999 Susiluotoon saatiin iso ilmatyynyalus ja sen halli.


title: Susiluodon merivartioasema

text: Merivartioaseman kalustoon kuuluu useiden veneiden lisäksi ilmatyynyalus. Vuonna 1960 Raumalla rakennettu rannikkovartiovene Rautaville, toimi koko palvelusaikansa Susiluodossa. Nykyään alus on museoituna Forum Marinumissa.


title: Kámeiros (kunnallisyksikkö)

text: Kámeiros (; virallisesti Δημοτική Ενότητα Καμείρου, "Dimotikí Enótita Kameírou") on yksi Ródoksen kunnan kunnallisyksiköistä ja entinen itsenäinen Kreikan kunta. Se sijaitsee Ródoksen saarella, Ródoksen alueyksikössä Etelä-Egean saarten alueella. Kunnallisyksikön väkiluku on 4 720 (vuonna 2011).


title: Kámeiros (kunnallisyksikkö)

text: Kámeiros on perinyt nimensä antiikin aikaiselta Kameiroksen kaupungilta, jonka arkeologinen kohde sijaitsee sen alueella. Kámeiros oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ródoksen kuntaan yhdessä Archángeloksen, Attávyroksen, Afántoun, Ialysóksen, Kallithéan, Líndoksen, Petaloúdeen ja Nótia Ródoksen kanssa. Kámeiroksen kuntakeskus oli Soroní.


title: Kámeiros (kunnallisyksikkö)

text: Alueen talous perustuu maanviljelyyn sekä matkailuun, joka on kasvussa.


title: Kámeiros (kunnallisyksikkö)

text: Kámeiroksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Blaster Master Jr.

text: Blaster Master Jr. (myös nimellä Blaster Master Boy) on Sunsoftin julkaisema ja Aicom Co. Ltd:n kehittämä Game Boy-peli vuodelta 1991. Peli kuuluu "Blaster Master"-sarjaan, mutta se ei ole jatko-osa vaan spin-off.


title: Blaster Master Jr.

text: Peli poikkeaa muista osista siltä osin, ettei siinä ole SOPHIA-taistelutankkia vaan pelissä pelataan pelkästään Jason Frudnickilla yläviistosti kuvatussa muodossa. Pelissä Jason voi jättää maahan miinoja Bomberman-pelien tyyliin.


title: Kolmiyhteys

text: Kolmiyhteys () on Leon Urisin vuonna 1976 julkaistu romaani. Kirja kertoo Irlannin kamppailusta itsenäisyyden saamiseksi ja saaren yhdistämiseksi vuosien 1840 ja 1916 välillä eri perheiden, kuten katolisten Larkinien ja O'Neillien sekä protestanttisten Hubblejen ja MacLeodien, näkökulmasta. Takaumissa kerrotaan myös vanhemmista tapahtumista, joihin Larkinin perheen esi-isät ovat ottaneet osaa. Kirjan kertoma tarina, jossa perheiden erilliset tarinat yhdistyvät, huipentuu vuoden 1916 pääsiäiskapinaan Dublinissa.


title: Blaster Master: Enemy Below

text: Blaster Master: Enemy Below () on Sunsoftin julkaisema ja kehittämä (japanissa Outback Pty. Co:n kehittämä) Game Boy Color-peli vuodelta 2000. Peli kuuluu "Blaster Master" -sarjaan.


title: Blaster Master: Enemy Below

text: Peli on ulkonäöllisesti Game Boy Color-käännös NES-alustalle julkaistusta Blaster Master-pelistä. Pelissä löytyy kumminkin paljon eroja: pelin tarina on täysin toisenlainen, tasot ovat hivenen erilaisempia kuin ensimmäisessä, pelissä on uusia vastuksia ja avainten keräily on nostettu tärkeisiin tavoitteisiin päästäkseen etenemään pelissä. Pelissä on ainoastaan energiamittarin verran elämää, joten Jason Frudnickin kuoltua peli päättyy, mutta ensimmäisestä pelistä poiketen peliä on mahdollista jatkaa rajattomasti. Lisäksi ensimmäisestä pelistä poiketen Enemy Belowissa on mukana salasana-tallennus ja aina pelin päätyttyä näytetään salasana.


title: Spišská Nová Ves

text: Spišská Nová Ves (, , , ) on kaupunki Košicen alueella Slovakiassa. Kaupungin asukasluku oli 38 045 vuonna 2010. Vuoden 2001 väestölaskennan mukaan asukkaista 94,2 % oli slovakkeja, 1,9 % romaneja, 0,5 % tšekkejä. Uskonnoltaan 69,8 % ilmoitti olevansa roomalaiskatolisia 3,2 %luterilaisia ja 3,0 % kreikkalaiskatolisia. 17,0 % ei ilmoittanut mitään uskontoa.


title: Remember Me

text: Remember Me on Allen Coulterin ohjaama, keväällä 2010 ensi-iltansa saanut romanttinen draamaelokuva, joka perustuu Will Fettersin käsikirjoitukseen. Elokuvan pääosissa esiintyvät Robert Pattinson, Emilie de Ravin ja Pierce Brosnan.


title: Remember Me

text: Vuonna 1991 nuori Ally todistaa äitinsä murhan New Yorkin metrossa.


title: Remember Me

text: Vuonna 2001 Ally (Emilie de Ravin) on 21-vuotias, opiskelee New Yorkin yliopistossa ja asuu isänsä, NYPD-etsivä Neil Craigin (Chris Cooper) kanssa. Neil on hyvin suojelevainen tytärtään kohtaan vieden ja tuoden Allyn koulusta ja vaatien tätä käyttämään takseja metron sijaan.


title: Remember Me

text: Tyler Hawkins (Robert Pattinson) on suuntaansa etsivä 21-vuotias mies, joka työskentelee New Yorkin yliopiston kirjakaupassa. Tylerin suhde bisnesmiesisäänsä, Charlesiin (Pierce Brosnan) on etäinen Tylerin veljen Michaelin itsemurhan vuoksi.


title: Remember Me

text: Eräänä iltana Tyler ja tämän huonetoveri Aidan (Tate Ellington) joutuvat pulaan poliisietsivä Neil Craigin kanssa. Myöhemmin Aidan huomaa, että Neililla on tytär, kun Neil on tuomassa Allya kouluun. Aidan juonii etsivää vastaan yrittämällä saada Tylerin rakastumaan ja sen jälkeen jättämään Allyn. Tyler suostuu vastentahtoisesti tapaamaan tämän, mutta kieltäytyy osallistumasta Aidanin suunnitelmaan. Vietettyään aikaa Allyn kanssa, parin välille syntyy side molempien menetettyä läheisensä menneisyydessään ja pari alkaakin rakastua toisiinsa. Eräänä iltana Ally ei palaa kotiinsa koko yönä, eikä myöskään ilmoita olinpaikastaan. Hänen isänsä on suunniltaan pelosta ja huolesta. Allyn saapuessa kotiin he riitelevät ja Neil lyö Allya. Ally muuttaa asumaan Tylerin ja Aidanin luo. Lopulta Neil tunnistaa Tylerin, jolloin tämä yllyttää Neiliä tunnustamalla Aidanin juonen ja syynsä tavata Allya. Tämä käänne pakottaa Tylerin tunnustamaan kaiken Allylle, jolloin tämä jättää Tylerin vihoissaan. Pari pysyy riidoissa kunnes Aidan vierailee Allyn luona ja selittää olevansa itse syyllinen ja että Tylerin tunteet olivat aitoja.


title: Remember Me

text: Tyler ja hänen pikkusiskonsa Caroline ovat hyvin läheisiä. Carolinen luokkatoverit pitävät tätä outona ja pilkkaavatkin tätä usein. Eräänä päivänä Caroline osallistuu yhden luokkalaisensa pyjamabileisiin ja nukahdettuaan osa luokkatovereista leikkaa tämän hiukset pois. Carolinen trauma saa perheen takaisin yhteen. Tyler ja Ally sopivat riitansa. Tyler vie Carolinen kouluun ensimmäisenä koulupäivänä juhlien jälkeen. Kun yksi ilkeistä tytöistä pilkkaa Carolinea, Tyler raivostuu ja heittää tämän pulpetin ympäri ja palosammuttimen ikkunan läpi.


title: Remember Me

text: Seuraavina päivinä ja viikkoina Tyler ja Charles lähenevät. Tyler näkee Charlesissa rakkauden, huolen ja välityksen Carolinea kohtaan. Charles auttaa Tyleria tämän Carolinen koulussa sattuneesta välikohtauksesta syntyneiden lakiasioiden kanssa ja pari muodostaakin hiljaisen välirauhan. Charles pyytää Tyleria tapaamaan asianajajan toimistollaan, joten Tyler menee isänsä työpaikalle. Odottaessaan isäänsä, Tyler löytää valokuvia itsestään, Carolinesta ja Michaelista ja tajuaa Charlesin rakastavan perhettään. Tyler katsoo ulos isänsä toimiston ikkunasta Manhattanille ja kameran kuvan suurentuessa selviää, että Tyler on toimistossa, joka on lähes World Trade Centerin huipulla. Samaan aikaan Charles on myöhässä tapaamisestaan Tylerin kanssa vietyään Carolinen ensin kouluun. Caroline saapuu luokkahuoneeseensa, istuu paikalleen ja opettaja kirjoittaa taululle päivämäärän; tiistai 11. syyskuuta 2001. Selviää, että Tyler kuoli syyskuun 11. päivän terrori-iskuissa ollessaan isänsä toimistossa World Trade Centerissä.


title: Remember Me

text: Hetkeä terrori-iskujen jälkeen jokaista Tylerin ystävää ja rakastettua näytetään kun he tajuavat tapahtuneen.


title: Remember Me

text: Elokuvan lopussa, Tylerin ollessa kertojana, Caroline löytää uudelleen yhteyden Charlesin kanssa, Aidan nähdään opiskelemassa ahkerasti ja Ally sopii isänsä kanssa ja saa luvan käyttää metroa. Tylerin hautakivessä lukee: "Rakastettu poika ja veli".


title: Remember Me

text: Elokuva kuvattiin New Yorkissa ja Manhattanilla kesällä 2009. Robert Pattinson toimi myös elokuvan vastaavana tuottajana ja tuotannosta vastasi Summit Entertainment ja Underground Films.


title: Remember Me

text: Elokuvan ensi-ilta Yhdysvalloissa oli 1. maaliskuuta 2010 Paris Theatressa, New Yorkissa ja elokuvateattereissa elokuvaa alettiin esittää 12. maaliskuuta 2010.


title: Remember Me

text: "Remember Me" oli ensi-ilta viikollaan viidennellä sijalla, edellään vain "Liisa Ihmemaassa", "Green Zone", "Aivan liian hotti" ja "Suljettu saari". Ensimmäisellä viikonlopullaan "Remember Me" keräsi 8 089 139 dollarin tulot ja maaliskuun 25. päivään mennessä elokuva oli kerännyt yhteensä 17 521 707 dollaria.


title: Remember Me

text: Elokuvan soundtrack julkaistiin 9. maaliskuuta 2010.


title: Kysucké Nové Mesto

text: Kysucké Nové Mesto on kaupunki Žilinan alueella, Slovakiassa, maan pohjoisosassa. Kunnan asukasluku oli 15 699 vuonna 2010. Vuoden 2001 väestönlaskennan mukaan asukkaista 95,1 % oli slovakkeja, 1 % tšekkejä sekä 0,8 % romaneja ja saksalaisia. Uskonnoltaan 86,2 % ilmoitti olevansa roomalaiskatolisia ja 0,5 % luterilaisia. 6,8 % ei ilmoittanut mitään uskontoa.


title: Port Coquitlam

text: Port Coquitlam on 52 687 (2006) asukkaan kaupunki Brittiläisessä Kolumbiassa, Kanadassa. Kaupunki sijaitsee Fraser- ja Pittjoen yhtymäkohdassa, noin 27 kilometriä itään Vancouverista, jonka metropolialueeseen se kuuluu.


title: Port Coquitlam

text: Ennen eurooppalaisten saapumista alueella asui rannikon salishein kuuluvia -intiaaneja noin 7000 eaa. lähtien. Alueen nimi Coquitlam tulee intiaanien käyttämästä halkomelemin kielestä, ja se tarkoittaa punalohta.


title: Port Coquitlam

text: Tiettävästi ensimmäisenä eurooppalaisena alueella kävi tutkimusmatkailija Simon Fraser, joka kartoitti vuonna 1808 hänen nimeään kantavan Fraserjoen.


title: Port Coquitlam

text: Ennen vuotta 1913 Port Coquitlam oli kaksi erillistä aluetta, maalaiskunta ja Canadian Pacific Railwayn teollisuusalue. Port Coquitlamin kaupunki sai alkunsa 1. maaliskuuta 1913, kun alueet yhdistettiin. Ensimmäiseksi pormestariksi valittiin James Mars.


title: Port Coquitlam

text: Vuonna 1920 kaupungissa riehunut tulipalo tuhosi suuren osan kaupunkia. Palo sai alkunsa kaupungin palopäällikön keittiöstä. Palopäällikkö ei ollut saanut koulutusta tai osallistunut yhteenkään palon sammuttamiseen uransa aikana. Palo levisi hänen asunnostaan kaupungin pelastuslaitoksen rakennukseen ja pääsi sieltä leviämään lähes koko kaupungin keskustan alueelle.


title: Brezno

text: Brezno (, ) on kaupunki Banská Bystrican alueella, Slovakiassa, maan keskiosassa, 45 km Banská Bystricasta länteen. Kaupungin asukasluku oli 21 894 vuonna 2011.


title: Brezno

text: Sen pinta-ala on 122 km². Vuoden 2001 väestönlaskennan mukaan asukkaista 92,9 % oli slovakkeja; vähemmistöryhmiä olivat romaanit (4,6 %), tšekit (0,8 %) ja unkarilaiset (0,2 %). Uskonnoltaan 66,9 % ilmoitti olevansa roomalaiskatolilaisia, 8,6 % luterilaisia ja kreikkalaiskatolisia 1,0%. 18,5 % ei ilmoittanut mitään uskontoa.


title: Aliens vs. Predator (vuoden 2010 videopeli)

text: Aliens vs. Predator on Rebellion Developmentsin kehittämä ja Segan vuonna 2010 julkaisema ensimmäisen persoonan ammunta- ja selviytymiskauhupeli PlayStation 3:lle, Xbox 360:lle ja Microsoft Windowsille. Peli pohjautuu kahden kuuluisan sarjan avaruusolioiden, Alienien ja Predatorien, väliseen sotaan.


text: Pelissä on monia erilaisia moninpelitiloja, joissa pelaajat voivat taistella toisiaan vastaan monin eri tavoin.


text: Ranked Matchissa pelaajat voivat kerätä itselleen kokemuspisteitä (, "XP") korottaakseen tasoaan. Pisteiden kasvaessa aukeaa pelaajan käytöön uusia ulkoasuja. PlayStation 3 -versiossa on avattavissa kolme erityistä ulkoasua kaikille kolmelle rodulle.


text: Player Matchissa pelaajat voivat luoda oman moodin. Taisteluissa ei keräänny kokemuspisteitä.


text: Survivorissa pelaajat ovat merijalkaväen sotilaita. Tehtävänä on selvitä jatkuvia Alienien hyökkäyksiä vastaan. Peli päättyy, kun viimeinenkin sotilas on kaatunut. Pelimuotoa voi pelata kerrallaan 1–4 pelaajaa. Tila ei ole käytössä Ranked Match -otteluissa.


text: Predator Huntissa merijalkaväen sotilaista arvotaan yksi, joka saa pelata Predatorilla. Merijalkaväen sotilaiden kuuluu tappaa heitä vaaniva Predator, ja päästä itse sen paikalle. Predatorilla on minuutti aika tappaa joku pelaajista. Jos kukaan ei kuole minuutin sisällä, vuoro vaihtuu automaattisesti.


text: Infestationissa kaikki pelaajat aloittavat merijalkaväen sotilaina. Ihmisten joukosta arvotaan sattumanvaraisesti yksi, jonka on määrä aloittaa Alienina. Alieniksi päätyneen pelaajan kuuluu tappaa ihmispelaajia, jolloin nämä itsekin muuttuvat Alieneiksi. Infestaasio leviää niin pitkälle, kunnes kaikki pelaajat ovat muuttuneet Alieneiksi tai tappaneet itsensä.


text: Species Team Death Matchissa pelaajat jaetaan kolmeen joukkoon: Alienit, Predatorit ja merijalkaväki. Ideana on tappaa vastakkaisjoukkueiden pelaajia keräten pisteitä tapoista. Eniten pisteitä kerännyt joukkue voittaa.


text: Mixed Species Team Death Match on samankaltainen kuin Species Team Matchissa, mutta poikkeuksena pelaajat voivat olla samalla puolella riippumatta rodusta.


text: Dominationissa pelaajat voivat pelata joko Alieneilla tai ihmisillä. Ideana on vallata kolme tai viisi valloituspistettä, ja puolustaa niitä vihollisjoukkueelta.


text: Death Matchissa kaikki ovat kaikkia vastaan. Pelattavana ovat kaikki rodut, mutta Predatoreja voi olla vain kaksi kerrallaan.


text: Moninpelissä painotetaan yhteistyön merkitystä, ja siinä voi pelata kolmella eri hahmoluokalla. Merijalkaväen sotilaalla pelaaminen on epäedullista etenkin pimeissä ympäristössä. Alienin erikoiskykyjä ovat nopeus, pitkät loikat sekä kyky kävellä pitkin seiniä ja kattoja. Alien ei kuitenkaan pärjää valoisassa ympäristössä. Predator kykenee nopeisiin liikkeisiin ja yllättäviin hyökkäyksiin näkymättömyystoiminnon ja erityisen suuren hyppäämiskyvyn avulla. Paikallaan olevaa Predatoria on miltei mahdoton havaita ihmisten silmin, mutta Alienit kykenevät havaitsemaan sen tilanteesta riippumatta. Predator kykenee käyttämään sekä Alien- että lämpökameravisiota, ja näin ollen pystyy havaitsemaan jokaisen lähistöllä olevan vihollisen. Lähitaistelussa Predator on kömpelö, sillä se on iso ja näkyvänä ollessaan helppo maalitaulu.


text: Tarina alkaa useita vuosia "Aliens versus Predator 2":n tapahtumien jälkeen. Kiero Weyland-Yutani-yhtiö jatkaa Xenomorph-rodun ahdistelua löydettyään mielenkiintoisen, elottoman oloisen planeetan nimeltään BG-386. Asiat mutkistuvat, kun planeetalta löydetään Predatoreille kuulunut muinainen pyramidi ja sinne vangittu Alien-kuningatar. Weyland-Yutani aloittaa uuden rodun tutkimisen pyramidirakenteiden puitteissa. Siirtokunnan merijalkaväki oli kutsuttu suojelemaan siviileitä, kun yhtiö löysi pyramidin ja siellä elävän kuningattaren. Monet jalkaväen sotilaista eivät tienneet yhtiön aikeista tai siitä mitä he tutkivat viidakossa. Operaatiota johtava Weyland-Yutanin omistava Karl Bishop Weyland tulee itse kiinnostuneeksi pyramidin salaisuuksista. Hän vahingollisesti saa toimillaan aikaan energianpurkauksen, joka saa Predatorit kiinnittämään huomionsa tälle alueelle. Samoina hetkinä tutkimuskohteina toimivat Alienit onnistuvat pakenemaan aiheuttaen samalla suurta hysteriaa. Pian Alienien karattuaan karanteenista, yhtiö ei kyennyt pitämään otuksia laitoksessa, vaan ne levisivät ja pian merijalkaväki joutui vastakkain näiden otusten kanssa. Yhtiö esti jalkaväen avunpyynnöt planeetalta, varmistaakseen että yhtiön laitommat kokeet eivät tulisi julki. Mutta Weyland-Yutanin omat työntekijät onnistuvat hälyttämään apua planeetalta ja saamaan paikalle merijalkaväen sotilaita turvaamaan tilannetta. Varsinainen sekasorto saa alkunsa herra Weylandin tuodessa paikalle omat rauhanturvaajansa, laittomat androidit. Predatorien saapuessa paikalle etsimään kuolleita lajitovereitaan ja selvittämään pyramidin saloja, kolmen rodun välinen sota saa alkunsa.


text: Pelaaja on uusi tulokas merijalkaväessä, ja häntä kutsutaan koko pelin ajan kutsumanimellä ”Rookie”. Merijalkaväki saa hätäkutsun Weyland-Yutanin siviilityöntekijöiltä ja lähettää joukkoyksikön apuun. Jalkaväki, mukaan lukien tajuton pelaaja, laskeutuvat siirtokunnan asuinalueelle. Pyramidinraunioissa Rookie pääsee tukeutumaan muinaiseen Alienien pesään, jossa korpraali Tequila on vangittuna. Tequila on vielä hengissä, mutta häneen on istutettu Alien-alkio. Naispuolinen Weyland-Yutanin androidi Katya opastaa pelaajaa saattamaan Tequilan yhtiön tutkimusasemalle. Laitoksessa Tequilan sisällä oleva Alien olisi mahdollista poistaa. Herra Weyland ei riemastu kuullessaan merijalkaväen tunkeutumisesta keskukseen ja pyytää heitä poistumaan välittömästi, luvaten samalla vetää androidinsa pois sotilaiden kimpusta. Laitoksen salaisuus tulee kuitenkin ilmi, ja leikkausvaiheessa herra Weyland katkaisee virran tutkimuskeskuksesta. Rookielle jää ainoastaan yksi vaihtoehto: nukuttaa Tequila hyperuneen, jotta tämä säilyisi hengissä tukialuksen saapumiseen asti.


text: Näyttäisi siltä, että ainoa pakokeino on herra Weylandin yksityinen kuljetusalus, jota varten Rookien on hankittava data-muistilehtiö pyramidistä. Matkalla pyramidiin Rookie kohtaa Alien-kuningattaren henkivartijan eli Praetorianin, mutta onnistuu kukistamaan tämän. Taistelun jälkeen Rookie matkaa kohti pyramidia.


text: Pyramidissa hän kohtaa herra Weylandin, joka on jo tietoinen hänen aikeista. Viimeisessä taistelussa pelaaja taistelee vaarallista Weylandia vastaan. Weyland syöksyy hänen kimppuunsa ja keskeyttää data-lehtiön analysoimisen. Androidiksi itsekin paljastunut Weyland kuolee lopulta saatuaan laukauksen päähänsä ja tiputtuaan laavaan. Rookie kerkeää alukseen ja ehtii paeta juuri ennen suurta räjähdystä. Aivan lopuksi nähdään, kuinka toinen Karl Bishop Weyland -androidi vastaanottaa tiedot itselleen ja paikantaa Xenomorphin kotiplaneetan.


text: Kampanja alkaa Weyland-Yutanin tutkimuslaitoksessa, missä yhtiö on jalostanut Alieneita erilaisiin tieteellisiin kokeisiin. Pelaaja on Alien, jota kutsutaan nimellä ”numero kuusi” (). Pelaajan ohjaama Alien osoittaa sisukkuutensa jo alkuvaiheessa, mikä herättää herra Weylandin kiinnostuksen.


text:
Epäonnistuneen kokeen yhteydessä Alienille tulee mahdollisuus paeta ilmastointikanavien kautta. Irti päässyt Alien vapauttaa ensin lajitoverinsa, ja yhdessä näiden kanssa toteuttaa kuningattarensa käskyjä aiheuttaen sekasortoa tutkimuskeskuksen työntekijöille.
Kampanjan aikana pelaaja teurastaa miltei kaikki esille sattuvat merijalkaväen sotilaat, ja asettaa siviilien kasvoille facehuggerin luoden täten aina uusia Alieneita. Kampanjan loppuvaiheessa pelaaja kohtaa muinaisella taisteluareenalla kaksi Predatoria. Muiden alieneiden avustuksella Predatorit kukistetaan, ja paikalle saapuu "Aliens vs. Predator 2":sta tuttu eliitti-Predator nimeltään ”Wolf”, jota vastaan pelaaja joutuu taistelemaan. Pelaaja saa lopulta nujerrettua Predatorin ja asettaa heikentyneen saalistajan kasvoille facehuggerin synnyttäen täten Alienin ja Predatorin risteytyksen, Predalienin. Taistelun jälkeen pelaajan hahmo aistii Alien-kuningattaren tuskan huudot asemalta ja lamaantuu täysin kuningataren kuoleman johdosta. Hetken kuluttua Weyland-Yutanin androidit löytävät pelaajan ja ovat aikeissa ampua tämän, mutta herra Weyland estää näiden aikeet, sanoen että hän on ”vanha ystävä”. Yhtiö kerää Alienin talteen ja lähettää pelaajan avaruusalukselle jatkotutkimuksiin. Aluksella Alien pääsee karkuun ja tappaa kaikki rahtiruumassa olevat. Lopulta alus on Alieneiden hallussa, ja pelaajan ohjaamasta Alienista kuoriutuu uusi kuningatar.


text: Weyland-Yutanin tunkeuduttua Predatorien muinaiseen pyramidiin, planeetalle lähetetään kolme Predatoria tarkistamaan tilannetta. Alienien määrän kasvaessa, ”Claw”-Predator joutuu ensimmäisenä Alienien käsitelyyn ja antaa hätäkutsun Predatorien alukselle. Planeetalle lähetetään kolmen Predatorin ryhmä, joka koostuu korkeimpaan eliittiin kuuluvista Predatoreista sekä näiden joukossa yhden nuoren ja kokemattomamman Predatorin. Pelaajan ohjaama Predator läpäisee ”soveltuvuustestit” kokeneimpien Predatorien läsnä ollessa, ja tulee näin ollen lähetetyksi pyramidiin tuhoamaan todisteet Predatorien tekniikasta, ja samalla taistelemaan niin ihmisiä ja Alieneita, kuin Weyland-Yutanin androideja vastaan. Nuorempi Predator laskeutuu viidakkoalueelle ja aloittaa metsästyksen.


text: Pelaaja aiheuttaa kaaosta merijalkaväen tukikohdissa ja vartiointipisteillä. Kaivausalueella pelaaja havaitsee Predalienin ensi kerran. Pelaajan matka kulkee läpi Alienpesän, jonka merijalkaväen pelaaja on jo sytyttänyt tuleen. Päästyään esi-isien pyramidiin nuori Predator löytää esi-isänsä Lordin naamion ja laittaa sen omansa tilalle. Naamion avulla Predator voi nähdä esi-isiensä henget. Predator kohtaa kuningattaren henkivartijan eli Praetorianin, ja jatkaa matkaansa yhtiön tutkimuslaitokselle, jossa laittomat androidit taistelevat ihmisiä vastaan. Laitoksessa herra Weyland osoittaa kiinnostuksensa nuorta Predatoria kohtaan ja pyytää tätä tekemään yhteistyötä hänen kanssaan. Päästyään laitoksen läpi Predator saapuu pyramidiin, jossa hän asentaa muinaisen naamion muumion päälle. Tilanteen jälkeen pelaaja aktivoi muumion itsetuhomekanismin todisteiden tuhoutumisen varmistamiseksi. Samaisella hetkellä Predalien ilmestyy paikalle, ja kiivas taistelu yltyy laavan yllä kamppailemiseksi. Lopulta Predator kukistaa vastustajansa ja pääsee oman rotunsa aluksella turvaan ennen temppelin räjähtämistä. Kampanja päättyy Predatorien emoaluksen suunnatessa kohti Xenomorphinkotiplaneettaa.


text: Kaikille alustoille on saatavilla erikoisversiot "Aliens vs. Predator - Hunter Edition" ja" Aliens vs. Predator - Survivor Edition". Versioiden kansitaide on normaaliin versioon verrattuna erilaista, ja kannet ovat metalliset. Molemmissa versioissa mukana tulee neljä uutta moninpelitasoa ja kolme uutta hahmoa moninpeliin. Tasot julkaistiin myös ladattavina PlayStation Networkissa, Xbox Live Marketplacessa ja Steamissa "Swarm Map Packinä" 18. maaliskuuta 2010. "Hunter Editionissa" tulee mukana myös "Aliens vs. Predator" -sarjakuva sekä oikean kokoinen, muovinen facehugger.


text: U.S.C.M.C.-tunnus #2384-52. Kaneko on merijalkaväen veteraani, joka on selviytynyt yli 27 aidosta taisteluun laskeutumisesta. Nämä tapahtuivat, kun hänen joukkoyksikkönsä kutsuttiin Fiorina ”Fury” 161:lle avustamaan Weyland-Yutanin tutkimusryhmää ottamaan Alien-kuningatar ulos Ellen Ripleystä. Ripleyn tappaessa itsensä hyppäämällä laavaan Kaneko jäi planeetalle yksikkönsä kanssa kuudeksi vuodeksi, mahdollisen Alien-uhan ehkäisyksi. Hän oli myös paikalla "Alien versus Predatorin" aikana ja selvisi eloonjäämistaistelusta, vain joutuakseen uuteen vaaralliseen eloonjäämiskampailuun. Kaneko kirjoitti kirjan, josta tuli hyvin nopeasti suosittu. Kirja käsitteli keinoja tuhota Xenomorph-infestaasio.


text: Tunnettu myös ”The Serpent Hunter”. Erikoisnaamio luotiin parhaiten menestyneille, alieneita tuhonneille predatoreille. Naamion pukeminen tuo suurta kunniaa predatorille ja pelkoa vihollisissa.


text: Alien-kampanjan päähahmo, Weyland-Yutanin tuotenumero #0000-6. Karl Bishop Weylandin henkilökohtainen valinta Weyland-Yutanin testeille, Freya’s Prospectin labrassa. Alienilla on valtavasti sisukkuuta selviytyä kamppailusta ihmisiä ja Predatoreja vastaan. Number 6 eroaa muista Alieneista siten, että sen päähän on painettu kuumalla raudalla numero 6. Alienilla tulee olemaan erityinen tulevaisuus edessään.


title: Leonardo Ponzio

text: Leonardo Daniel Ponzio (s. 29. tammikuuta 1982 Las Rosas, Argentiina) on argentiinalainen jalkapalloilija. Hän edustaa argentiinalaista River Platea ja on pelipaikaltaan keskikenttäpelaaja.


title: Leonardo Ponzio

text: Ponzio aloitti ammattilaisuransa argentiinalaisesta Newell's Old Boysista, jossa hän pelasi vuoteen 2003 asti. Kaudeksi 2003–2004 hän siirtyi espanjalaiseen Real Zaragozaan kolmen miljoonan euron siirtokorvauksella. Ensimmäisen ottelunsa Espanjan pääsarjassa hän pelasi 31. elokuuta 2003 kotiottelussa Deportivo La Coruñaa vastaan. Kolmen pelaamansa kauden aikana hän oli aragonialaisseuran tärkeimpiä keskikenttäpelaajia.


title: Leonardo Ponzio

text: Tammikuussa 2007 Ponzio palasi kotimaahansa ja siirtyi River Plateen. Hän teki ensimmäisen maalinsa vuoden 2007 Copa Libertadoresissa chileläistä Colo-Coloa vastaan.


title: Leonardo Ponzio

text: Tammikuussa 2009 Ponzio siirtyi vanhaan seuraansa Real Zaragozaan 4,5-vuotisella sopimuksella. Joukkue nousi kauden 2008–2009 päätteeksi maan pääsarjaan, yhden kauden tauon jälkeen.


title: Vietnamin maakunnat

text: Vietnamin maakunnat ovat korkein virallinen hallinnollinen yksikkö Vietnamissa. Maakuntia () on 58 ja lisäksi viidellä suurkaupungilla on maakunnan asema ().


title: Saaren kartano (Mäntsälä)

text: Saaren kartano on Mäntsälässä sijaitseva kartano, jossa toimii Mäntsälän maatalousoppilaitos. Päärakennus edustaa italialais-pohjoismaista tyyliä. Kartanossa on aikoinaan toiminut vapaaherra Richard Casimir de la Chapellen omistama Saaren Tulitikkutehdas. 1900-luvun alussa tuhatkunta ihmistä sai Mäntsälässä elantonsa tulitikkuteollisuudesta, joka kattoi kolmanneksen koko maan tulitikkutarpeesta. Mäntsälän Tulitikkutehtaasta on enää palaneet rauniot jäljellä. Kartanon historia sivuaa myös Mäntsälän kapinaa.


title: Saaren kartano (Mäntsälä)

text: Tehtaan toimintaa jatkanut de la Chapellen poika Knut kuoli velkaantuneena. Tulitikkutehtaan toiminta päättyi, kun ruotsalaisen Ivar Kreugerin omistama Svenska Tändsticks Aktiebolaget osti maailmanlaajuisen monopolin saadakseen tehtaan salanimellä Saaren tulitikku ja tuhosi koneet. Vararikkoon menneestä kartanosta suunniteltiin tasavallan presidentin kesäasuntoa. Talvisodan puhjettua suunnitelmat menivät jäihin, ja sotien jälkeen kartanosta tuli ensin invalidien kuntoutus- ja koulutuspaikka ja myöhemmin maatalous-, puutarha-, luonto- ja ympäristöalan koulutuspaikka, jonka nimi nykyisin on Keski-Uudenmaan ammattiopisto Mäntsälä, Saaren kartano.


title: Saaren kartano (Mäntsälä)

text: Saaren Kartanossa toimii nykyisin Keski-Uudenmaan ammattikoulun luonnonvara-ala. Kartano on myös yksi Museoviraston vuonna 2009 määrittelemistä valtakunnallisesti merkittävistä rakennetuista kulttuuriympäristöistä Suomessa.


title: Steve Montador

text: Steve Montador (21. joulukuuta 1979 Vancouver, Brittiläinen Kolumbia, Kanada – 15. helmikuuta 2015 Mississauga, Ontario, Kanada) oli puolustajan paikalla pelannut kanadalainen ammattilaisjääkiekkoilija. Montador pelasi urallaan 10 kautta NHL-liigassa. Kuolinhetkellään hänellä ei ollut sopimusta minkään seuran kanssa.


title: Steve Montador

text: Ennen ammattilaisuraansa Montador pelasi OHL-liigassa North Bay Centennialsin, Erie Ottersin ja Peterborough Petesin riveissä. Koska hänellä ei ollut NHL-varausta, hän oli vapaa tekemään sopimuksen minkä tahansa seuran kanssa. Calgary Flames käytti tilaisuuden hyväkseen ja tarjosi Montadorille sopimusta.


title: Steve Montador

text: Ammattilaisuransa kaksi ensimmäistä kautta Montador vietti enimmäkseen farmiliiga AHL:ssä Saint John Flamesin riveissä. Vuonna 2001 hän oli voittamassa Calder Cupia, AHL:n mestaruutta. NHL-kaudella 2001–2002 hän pääsi pelaamaan Calgaryn riveissä 11 ottelua, joissa teki yhden maalin ja antoi kaksi maalisyöttöä. Seuraavilla kausilla Montador sai suuremman roolin ja pelasi jopa Stanley Cupin finaaleissa Tampa Bay Lightningia vastaan kaudella 2003–2004.


title: Steve Montador

text: Työsulkukaudella 2004–2005 Montador pelasi Ranskan pääsarja Ligue Magnusissa Mulhousen joukkueessa 15 ottelun ajan. Seuraavalla kaudella, kun NHL:ää taas pelattiin vuoden tauon jälkeen, hänet myytiin yhdessä Dustin Johnerin kanssa Florida Panthersiin, josta vaihdossa tuli Kristian Huselius.


title: Steve Montador

text: Kaudella 2008–2009 Montador teki vapaana pelaajana vuoden sopimuksen Anaheim Ducksin kanssa. Myöhemmin samalla kaudella hänet myytiin Boston Bruinsiin, josta vaihdossa tuli Petteri Nokelainen.


title: Steve Montador

text: Heinäkuun 1. päivä vuonna 2009 Montador solmi vapaana pelaajana kaksivuotisen, arvoltaan 3,1 miljoonan dollarin sopimuksen Buffalo Sabresin kanssa. sopimuksen oltua päättymässä Chicago Blackhawks hankki 29. kesäkuuta 2011 hänen pelaajaoikeutensa vaihdossa seitsemännen kierroksen varausvuoroon. Seuraavana päivänä Montador teki Blackhawksin kanssa neljävuotisen sopimuksen.


title: Steve Montador

text: Montadorin kausi 2011–2012 päättyi aivotärähdykseen runkosarjan loppupuolella. Tynkäkaudeksi 2012–2013 Chicago siirsi Montadorin farmijoukkueeseen AHL-liigan Rockford IceHogsiin, ja kauden jälkeen hänen sopimuksensa ostettiin ulos.


title: Steve Montador

text: Kun pelipaikkaa ei enää NHL:stä irronnut, Montador siirtyi KHL-liigaan yksivuotisella sopimuksella kroatialaisen KHL Medveščak Zagrebin pelaajaksi.


title: Steve Montador

text: Montador kuoli äkillisesti kotonaan Ontarion Mississaugassa aamuyöllä 15. helmikuuta 2015. Hän oli kuollessaan 35-vuotias.


title: Richard Casimir de la Chapelle

text: Richard Casimir de la Chapelle (4. elokuuta 1862 Pernaja – 16. joulukuuta 1916 Mäntsälä), vapaaherra, oli suomalainen tulitikkutehtailija, joka omisti vuodesta 1885 Mäntsälän Saaren kartanon, jonne hän perusti Saaren tulitikkutehtaan. Hänen poikansa Knut de la Chapelle jatkoi tehtaan toimintaa kuolemaansa saakka 1934.


title: Lentosotamies

text: Lentosotamies on Suomen ilmavoimissa käytössä oleva miehistön sotilasarvo. Maavoimissa sitä vastaa sotamies ja merivoimissa matruusi. Lentosotamiestä ylempi arvo on korpraali.


title: Lentosotamies

text: Ilmavoimien alokkaat nimitetään lentosotamiehiksi peruskoulutuskauden (8 viikkoa) aikana heidän vannottuaan sotilasvalan.


title: Lentosotamies

text: Esimerkiksi kirjureina ja B-kuljettajina toimivien varusmiesten palvelusarvo kotiutumiseen saakka on lentosotamies ellei heitä ylennetä korpraaliksi.


title: Lentosotamies

text: Lentosotamies lyhennetään LNTSTM.


title: Bonnynlahti

text: Bonnynlahti, jonka nimi oli vuoteen 1975 Biafranlahti, on Guineanlahden pohjukka Afrikan länsirannikolla. Sen luoteispuolella on Benininlahti. Bonnynlahden rantavaltioihin kuuluvat Nigeria, Kamerun, Päiväntasaajan Guinea, São Tomé ja Príncipe sekä Gabon.


title: Ranskan avoin tennisturnaus 2002

text: Ranskan avoin tennisturnaus 2002 järjestettiin 27. toukokuuta – 9. kesäkuuta 2002. Albert Costa voitti miesten kaksinpelin ja saavutti ainoan Grand Slam -turnausvoittonsa. Naisten kaksinpelin voitti Serena Williams. Miesten nelinpelin voittivat Paul Haarhuis ja Jevgeni Kafelnikov. Virginia Ruano Pascual ja Paola Suárez voittivat naisten nelinpelin. Sekanelinpelin voittivat sisarukset Cara ja Wayne Black.


title: Ranskan avoin tennisturnaus 2002

text: Albert Costa – Juan Carlos Ferrero 6–1, 6–0, 4–6, 6–3


title: Ranskan avoin tennisturnaus 2002

text: Serena Williams – Venus Williams 7–5, 6–3


title: Ranskan avoin tennisturnaus 2002

text: Paul Haarhuis / Jevgeni Kafelnikov – Mark Knowles / Daniel Nestor 7–5, 6–4


title: Ranskan avoin tennisturnaus 2002

text: Virginia Ruano Pascual / Paola Suárez – Lisa Raymond / Rennae Stubbs 6–4, 6–2


title: Ranskan avoin tennisturnaus 2002

text: Cara Black / Wayne Black – Jelena Bovina / Mark Knowles 6–3, 6–3


title: Ežva

text: Ežva () on Komin tasavallan pääkaupungin Syktyvkarin esikaupunki Venäjällä. Se sijaitsee Vytšegda-joen rannalla 18 kilometriä kaupungin keskustasta pohjoiseen. Syktyvkariin kuuluvassa Ežvan piirissä on 58 400 asukasta (vuonna 2009).


title: Ežva

text: Ežva on syntynyt 1960-luvulla rakennetun Syktyvkarin metsäteollisuuskompleksin yhteyteen. Aikaisemmin paikalla sijaitsi "Slobodan" taajama, joka sai nykyisen nimensä vuonna 1963. Vuonna 1968 se liitettiin erillisenä hallintopiirinä Syktyvkariin. Vuonna 2004 päätettiin Ežvan kaupungin perustamisesta, mutta päätös kumottiin jo saman vuoden aikana. Paikkakunnan nimi perustuu Vytšegdan kominkieliseen nimitykseen.


title: Kaartinjääkäri

text:
Kaartinjääkäri on Kaartin Jääkärirykmentissä käytössä oleva sotamiehen arvo. Kaartinjääkäreitä koulutetaan asutuskeskustaisteluun ja mm. tasavallan
presidentin paraateja varten. Osa varusmiehistä koulutetaan sotilaspoliiseiksi ja kaupunkijääkäreiksi Kaartin pataljoonassa.


title: Bernhard Fredrik Godenhjelm

text: Bernhard Fredrik Godenhjelm (7. maaliskuuta 1840 Pietari – 30. syyskuuta 1912 Helsinki) oli suomalainen yliopiston lehtori, koulunjohtaja ja kirjallisuuden tutkija.


title: Bernhard Fredrik Godenhjelm

text: Godenhjelmin vanhemmat olivat taiteilija Berndt Abraham Godenhjelm ja Alexandra Fredrika Hornborg. Hän pääsi ylioppilaaksi Helsingin yksityislyseosta 1858 ja valmistui filosofian kandidaatiksi 1862 ja maisteriksi 1864. Godenhjelm toimi Helsingin yliopiston saksankielen lehtorina 1866–1901.


title: Bernhard Fredrik Godenhjelm

text: Godenhjelm perusti yhdessä vaimonsa kanssa Helsinkiin ensimmäisen suomenkielisen tyttökoulun ja toimi sen johtajana 1869–1886 sekä koulun suomenkielen opettajana 1870–1885. Hän perusti myös Suomalaisen jatko-opiston ja oli sen johtajana 1881–1886, suomen ja saksan kielen opettajana 1881–1905 sekä psykologian opettajana 1885–1905. Godenhjelm sai professorin arvonimen 1901.


title: Bernhard Fredrik Godenhjelm

text: Godenhjelm osallistui säätyvaltiopäiville ritariston ja aatelin jäsenenä vuosien 1867 ja 1885 välillä. Hän oli "Kirjallisen kuukausilehden" toimituksen jäsen 1866–1880 ja Kansanvalistusseuran toimikunnan jäsen 1890–1899.


title: Bernhard Fredrik Godenhjelm

text: Godenhjelm toimitti Aleksis Kiven valitut teokset ja hän osallistui myös "Vänrikki Stoolin tarinoiden" suomentamiseen.


title: Bernhard Fredrik Godenhjelm

text: Godenhjelm oli naimisissa vuodesta 1867 opettaja Ida Gustava Lindroosin (k. 1913) kanssa.


title: Andrew Kratzmann

text: Andrew Kratzmann (s. 3. marraskuuta 1971 Murgon, Queensland) on australialainen tennispelaaja. Hän on erikoistunut nelinpeliin. Parhaimmillaan hän on sijoittunut ATP-maailmanlistalle nelinpelissä sijalle 13 maaliskuussa 2000. Hän on voittanut yhdeksän ATP-nelinpeliturnausta. Australian avoimissa 2000 hän pääsi loppuotteluun parinsa Wayne Blackin kanssa. Loppuottelun he hävisivät Ellis Ferreiralle ja Rick Leachille.


title: Andrew Kratzmann

text: Hänen veljensä Mark Kratzmann on myös tennispelaaja.


title: Ulkopalsta

text: Ulkopalsta eli ulkotila eli takalikkotila oli maakirjaan omalla numerollaan ja maakirjaverollaan merkitty pieni itsenäinen tila, jolle ei kuitenkaan sen pienuuden vuoksi verollepanossa merkitty manttaalia. Maakirjan pito lopetettiin 1953. Jos ulkopalstalla ei asuttu, sitä viljeltiin tavallisesti toisessa lohkokunnassa sijaitsevan päätalon työvoimalla ja välineillä. Vaikka ulkopalsta sijaitsi toisen kylän rajojen sisällä, se luettiin isojaossa pääkylään kuuluvaksi tavallisena taloille kyläluvun mukaan jaettavana maana. Jos ulkopalstan rajoja ei ollut määritelty, sai tällainen tila isojaossa kylän tilusalasta saman verran kuin sen riidattomien rajojen sisälle oli kuulunut. Ulkopalsta sai myös lohkokunnassa mahdollisesti olevasta liikamaasta niin paljon metsää ja takamaata kuin sillä aiemmin ollut maakirjavero edellytti. Takamaa tarkoitti aikoinaan tilaan kuuluvaa melko pientä maa-aluetta toisessa kylässä. Yleisemmin ulkopalstaksi kutsutaan kaukana talosta sijaitsevaa tilusta.


title: Henryk Apostel

text: Henryk Apostel (s. 29. tammikuuta 1941) on puolalainen jalkapallovalmentaja ja entinen hyökkääjä.


title: Henryk Apostel

text: Apostel aloitti pelaajauransa Polonia Bytomin hyökkääjänä 1959. Hän oli mukana joukkueen kultavuosien ryhmässä, joka juhli Puolan mestaruutta hopeakauden jälkeen 1961/62. Apostel siirtyi menestyskauden jälkeen Legia Varsovaan, jonka paidassa pääsi lähelle mestaruutta 1968. Palkintokaappi täydentyi kuitenkin kahdella Puolan cupin mestaruudella. Lisäksi Apostel oli Legian kanssa Cup-voittajien Cupissa puolivälierissä 1965.


title: Henryk Apostel

text: Kaudeksi 1969 Apostel siirtyi pieneen Orły Chicagoon, josta palasi seuraavana vuonna Legia Varsovaan voittamaan Puolan mestaruutta. Uransa lopun Apostel pelasi Orłyssä, Śląsk Wrocławissa ja Polonia Varsovassa. Hän lopetti pelaajauransa 35-vuotiaana 1976. Pelaajauransa jälkeen Apostel siirtyi valmennuspuolelle. Hän aloitti valmentamisen jo pelaajauransa loppuvaiheessa 1974 MKS Pogoń Siedlcessä ja siirtyi 1977 Puolan jalkapalloliiton palvelukseen alle 18-vuotiaiden maajoukkuevalmentajaksi. Hän toimi nuorisovalmentajana 1980-luvulle saakka ja johdatti alle 18-vuotiaat EM-hopealle 1981 sekä alle 21-vuotiaat EM-puolivälieriin 1984. Tämän menestyksen jälkeen hän palasi entiseen seuraansa Śląsk Wrocławiin, jonka johdatti kaudella 1986/87 Puolan cupin sekä supercupin mestariksi.


title: Henryk Apostel

text: Jätettyään Śląsk Wrocławin 1988 Apostel toimi lyhyen aikaa KKS Lech Poznańin ja Orły Chicagon päävalmentajana. Vuonna 1991 hän palasi Lech Poznańin peräsimeen ja luotsasi seuran kahteen peräkkäiseen Puolan mestaruuteen. Mestaruuskautensa jälkeen Apostel toimi hetken aikaa KS Górnik Zabrzen päävalmentajana, kunnes tuli 1994 valituksi Puolan maajoukkueen peräsimeen. Menestys jäi kuitenkin vaisuksi ja Puolan jäätyä rannalle EM-kisoista 1996 Apostel sai lähteä.


title: Henryk Apostel

text: Maajoukkuepestinsä jälkeen Apostel toimi Wisła Krakovan, KS Górnik Zabrzen ja KSZO Ostrowiec Świętokrzyskin päävalmentajana, mutta menestys jäi vaatimattomaksi.


title: Apostolinen vikaari

text: Apostolinen vikaari on paavin sijaisen arvonimi valtiossa, jossa ei ole katolista piispaa. Tällainen henkilö johtaa apostolista vikariaattia. Nimitystä käytetään myös paavin erikoislähettilään arvonimenä. Norjan katolinen seurakunta kuului vuoteen 1892 asti Ruotsin apostoliseen vikariaattiin. Sen jälkeen apostolinen vikaari työskenteli sekä Oslossa että Tukholmassa. Tanska sai oman apostolisen vikaarin 1892 ja Suomi 1923. Suomen apostolinen vikaarikunta korotettiin hiippakunnaksi 1955.


title: Apostolinen vikaari

text: Katolisen kirkon paikallishallinnon järjestäminen riippuu kirkon aseman vakiintuneisuudesta alueella tai valtiossa. Uusi lähetysalue on aluksi papin johtama missio sui iuris. Sitä seuraa apostolinen prefektuura, jota johtaa apostoliseksi prefektiksi kutsuttu pappi. Hänet nimittää tehtäväänsä paavi ja hänellä on piispan valtuudet, mutta häntä ei ole vihitty piispaksi. Seuraava aste on apostolinen vikariaatti, jota seuraa piispan johtama hiippakunta.


title: Otto Alcenius

text: Otto Alfred Alcenius (24. elokuuta 1838 Kruunupyy – 20. tammikuuta 1913 Helsinki) oli suomalainen opettaja, numismaatikko ja kasvitieteilijä.


title: Otto Alcenius

text: Alceniuksen vanhemmat olivat kirkkoherra Karl Fredrik Alcenius ja Helena Sofia Juvelius. Hän pääsi ylioppilaaksi 1856. Alcenius toimi matematiikan ja luonnonhistorian kollegana Turun yläalkeiskoulussa 1859–1862, Kokkolan yläalkeiskoulussa 1862–1864, Vaasan yläalkeiskoulussa 1864–1875 sekä Korsholman maanviljelyskoulussa 1865–1879. Hän oli viimeksi Vaasan läänin maanviljelyseuran sihteerinä 1889–1899.


title: Otto Alcenius

text: Alcenius laati kouluja varten oppikirjan Suomen putkilokasveista, ja hän oli myös yksi ensimmäisiä Charles Darwinin teorioiden kannattajia Suomessa. Jäätyään eläkkeelle Alcenius muutti Helsinkiin ja osallistui vielä Suomen muinaismuistoyhdistyksen toimintaan. Hän tutki erityisesti viikinkiajalta peräisin olleita rahalöytöjä.


title: Otto Alcenius

text: Alcenius oli naimisissa vuodesta 1860 Laura Ottiliana Ottelinin kanssa.


title: Blaster Master 2

text: Blaster Master 2 () on Sunsoftin julkaisema ja Software Creations Ltd.:n kehittämä ammuntapeli Sega Mega Drivelle. Peli on kuuluu "Blaster Master" -sarjaan.


title: Blaster Master 2

text: On kulunut neljä vuotta siitä, kun Jason Frudnick taisteli SOPHIA-taistelutankkinsa avulla maanalaisia mutantteja ja niitä kontroloivaa "Plutonium Bossia" vastaan. Eräänä päivänä 19-vuotias Jason joutuu oudon salamaniskun kohteeksi ja hän menettää tajuntansa. Kun hän myöhemmin herää, on SOPHIA palasina ja suurin osa osista on viety. Pian Jason ymmärtää, että mutantit ovat palanneet ja tällä kertaa ne pyrkivät varastettujen osien avulla rakentamaan robottiarmeijan, jolla ne voivat tuhota koko maailman. Jasonin on pysäytettävä ne jälleen, mutta ilman SOPHIA:a se ei voi onnistua. Hän joutuu siis rakentamaan SOPHIA:a uudestaan ja ehostaa samalla sen ulkonäköä. 29 päivää myöhemmin tankki on taisteluvalmis ja Jason on valmiina ajamaa vuorille, josta seikkailu voi alkaa.


title: Blaster Master 2

text: Pelissä sivupersoonasta kuvattu tasohyppelyosuus on enimmillään kuin aikaisemmissa peleissä. Myös Jasonin sisätiloissa käymät taistelut ovat kuvattu sivusta päin ja näissä Jason voi ampua aseellaan mihin suuntaan tahansa. Ainoastaan tasojen välissä tapahtuvat tunnelikohtaukset, joissa käytetään ainoastaan SOPHIA:a, on kuvattu ylhäältä päin.


title: Blaster Master 2

text: Pelissä on paljon uudistuksia aiempiin osiin verrattuna. Jokaisessa tasossa (lukuun ottamatta viimeistä) on peräti kaksi vastustajaa, jotka on hoidettava, ennen kuin seuraavaan tasoon voi lähteä. Pelissä on myös enemmän uusia hankittavia lisätarvikkeita, joista tunnetuimmat ovat Tankkiin kytkettävä jättiläispora ja Jasonin suihkureppu.


title: Władysław Stachurski

text: Władysław Stachurski (27. maaliskuuta 1945 – 13. maaliskuuta 2013) oli puolalainen jalkapallopuolustaja ja -valmentaja.


title: Władysław Stachurski

text: Stachurski pelasi koko uransa ajan Legia Varsovassa. Hän aloitti seuran takalinjoilla 1964 ja oli urallaan voittamassa seuran kanssa kahta Puolan mestaruutta. Palkintokaappi täydentyi myös kahdella cupin mestaruudella ja Stachurski pääsi myös valloittamaan Euroopan kenttiä, kun Legia eteni Euroopan cupissa aina välieriin saakka kaudella 1969/70. Puolan maajoukkueessa Stachurski esiintyi kahdeksan kertaa tehden yhden maalin.Pelaajauransa jälkeen Stachurski teki uraa myös valmentajana. Hän aloitti vuonna 1988 Zawisza Bydgoszczin peräsimessä ja siirtyi 1990 Legia Varsovaan. Hänen johdollaan seura ei kuitenkaan onnistunut puolustamaan mestaruuttaan ja urakka jäi yhden kauden mittaiseksi. Kaudella 1994/95 hän valmensi Widzew Łódźia ja saavutti mestaruushopeaa. Tämän menestyksen jälkeen hän siirtyi Puolan maajoukkueen peräsimeen, mutta pesti jäi varsin lyhyeksi.


title: Władysław Stachurski

text: Kaudeksi 1996/97 Stachurski palasi Legia Varsovan valmentajaksi ja johdatti seuran liigassa hopealle. Uransa ensimmäisen pokaalin hän nappasi Puolan cupissa. Kaudella 2003/04 hän valmesni vielä liigaan noussutta Świt Nowy Dwór Mazowieckia.


title: Władysław Stachurski

text: Stachurski kuoli 13. maaliskuuta 2013 Varsovassa 67-vuotiaana.


title: Robert Lindstedt

text: Robert Lindstedt (s. 19. maaliskuuta 1977 Sundbyberg) on ruotsalainen tennispelaaja. Hän on erikoistunut nelinpeliin. Parhaimmillaan hän on sijoittunut ATP-maailmanlistalla nelinpelissä sijalle viisi elokuussa 2012. Hän on voittanut kuusitoista ATP-nelinpeliturnausta. Davis Cupissa hän on edustanut Ruotsia kymmenessä maaottelussa vuosina 2007–2012.


title: Krasnokamskin piiri

text: Krasnokamskin piiri () on kunnallinen itsehallintoalue Permin aluepiirissä Venäjällä. Vuonna 1938 perustetun piirin pinta-ala on 958 neliökilometriä. Asukkaita on 70 500 henkeä (vuonna 2009).


title: Krasnokamskin piiri

text: Krasnokamskin piiri sijaitsee Permin aluepiirin keskiosassa. Etelässä se rajoittuu Permin, lännessä Nytvan, pohjoisessa Iljinskin ja koillisessa Dobrjankan piireihin sekä kaakossa Permin kaupunkiin. Pinta-alasta 60 % on metsää. Hyötykaivannaisia ovat öljy, turve, tiilisavi, hiekka, sora ja kivennäisvedet.


title: Krasnokamskin piiri

text: Piiriin kuuluu Krasnokamskin kaupunki, Overjatan kaupunkimainen taajama (kaupunkikunta) sekä Maiskin ja Strjapunjatan maalaiskunnat. Hallinnollinen keskus on Krasnokamsk. Asutuskeskuksia on yhteensä 77.


title: Krasnokamskin piiri

text: Asukkaista on vuoden 2002 väestönlaskennan mukaan 89,5 % venäläisiä, 3,3 % tataareja ja 1,5 % komipermjakkeja. Kaupunkiväestön osuus on 81,1 %.


title: Krasnokamskin piiri

text: Piirin kautta kulkee Kirovin ja Permin välinen rautatie sekä Kazanin ja Permin välinen maantie. Talous perustuu sellu- ja paperiteollisuuteen. Lisäksi on rakennustarvike- ja metalliteollisuutta. Maatalous on erikoistunut lihan ja maidon tuotantoon sekä vihannesten ja perunan viljelyyn.


title: Krasnokamskin piiri

text: Piirissä toimii ammattikoulu, sellu- ja paperiteknikumi, lääketieteellinen opisto, kolme lasten musiikkikoulua ja taidekoulu, kulttuuri- ja vapaa-ajankeskuksia, kirjastolaitos, kotiseutumuseo, taidegalleria ja paikallinen TV-asema. Paikallislehtenä ilmestyy "Krasnokamskaja zvezda" (”Krasnokamskin tähti”).


title: Pastoraatti

text: Pastoraatti (uudismuodoste latinan pastori-sanasta; keskiajan latinaksi "pastora'tus," , paimen) tarkoittaa kirkkoherran johtamaa seurakuntaa, kirkkoherrakuntaa tai kirkkopitäjää eli kirkkoherran virka-aluetta, mutta nimitystä käytetään myös kirkkoherranvirasta. Ruotsissa pastoraatti koostuu yhdestä tai useammasta seurakunnasta.


title: Permin piiri

text: Permin piiri () on kunnallinen itsehallintoalue Permin aluepiirissä Venäjällä. Vuonna 1939 perustetun piirin pinta-ala on 3 753 neliökilometriä. Asukkaita on 87 000 henkeä (vuonna 2009).


title: Permin piiri

text: Permin piiri sijaitsee Permin aluepiirin keskiosassa. Pohjoisessa se rajoittuu Krasnokamskin ja Dobrjankan piireihin sekä Permin kaupunkiin, koillisessa Tšusovoin, kaakossa ja etelässä Kungurin, lounaassa Osan sekä lännessä Ohanskin ja Nytvan piireihin. Pinta-alasta huomattava osa on metsää. Hyötykaivannaisia ovat öljy, hiekka ja sora.


title: Permin piiri

text: Piiriin kuuluu Jugo-Kamskin kaupunkikunta sekä 24 maalaiskuntaa: Beršet, Dvuretšenskoje (keskuspaikka Ferman asema), Froly, Gamovo, Holovskoje (Skobelevka), Jug, Kojanovo, Kondratovo, Kukuštan, Kultajevo, Kurašim, Ljady, Lobanovo, Mostovaja, Muljanka, Nižnije Mully, Palnikovskoje (Nižni Palnik), Platošino, Roždestvenskoje, Savinskoje (Pesjanka), Sokol, Sylva, Ust-Katška, Zabolotskoje (Gorški). Hallinnollinen keskus on Permin kaupunkipiirikuntaan kuuluva Verhnije Mully. Asutuskeskuksia on yhteensä 226.


title: Permin piiri

text: Asukkaista on vuoden 2002 väestönlaskennan mukaan 86,8 % venäläisiä, 4,7 % tataareja ja 2,8 % komipermjakkeja. Seudulla asuu Permin aluepiirin pohjoisin tataariryhmä, Mullyn tataarit. Piirissä on runsaasti huvila-asutusta. Kesäisin väkiluku nousee 250–300 tuhanteen.


title: Permin piiri

text: Piirin kautta kulkee Permin ja Jekaterinburgin välinen maantie ja rautatie sekä Permin ja Osan välinen maantie. Piirin alueella sijaitsee Permin kansainvälinen lentoasema Bolšoje Savino.


title: Permin piiri

text: Pääelinkeinot ovat teollisuus sekä maidon, lihan ja vihannesten tuotantoon erikoistunut maatalous.


title: Permin piiri

text: Piirissä toimii ammattikoulu, Jekaterinburgin kemian koneenrakennusteknikumin filiaali, maatalouden tutkimuslaitos, lasten taide- ja musiikkikouluja, kulttuuri- ja vapaa-ajankeskuksia, kirjastolaitos sekä runoilija Vasili Kamenskin kotimuseo. Paikallislehtenä ilmestyy "Niva" (”Vainio”).


title: Permin piiri

text: Seudulla on useita arkeologisia muistomerkkejä. Nähtävyyksiin kuuluvat Jugin, Koltsovon, Kultajevon ja Lobanovon ortodoksiset kirkot sekä Hohlovkan kansatieteellinen museoalue.


title: Ammunta kesäolympialaisissa 1988 – miesten skeet

text: Metsästyshaulikko "(nykyinen skeet)" ammuttiin 24. syyskuuta. Kilpailun voitti Itä-Saksan Axel Wegner tuloksella 222. Hopeamitalin voittanut Chilen Alfonso de Iruarrizaga on maansa kautta aikojen ainoa ammunnan olympiamitalisti.


title: Kungurin piiri

text: Kungurin piiri () on kunnallinen itsehallintoalue Permin aluepiirissä Venäjällä. Vuonna 1923 perustetun piirin pinta-ala on 4 416 neliökilometriä. Asukkaita on 46 500 henkeä (vuonna 2009).


title: Kungurin piiri

text: Kungurin piiri sijaitsee Permin aluepiirin keskiosassa. Pohjoisessa se rajoittuu Permin ja Tšusovoin piireihin, idässä Lysvan, Berjozovkan ja Kišertin piireihin, etelässä Suksunin, Ordan ja Uinskojen piireihin sekä lännessä Bardan ja Osan piireihin. Pinta-alasta kolmasosa on metsää. Hyötykaivannaisia ovat öljy ja kaasu, kalkkikivi, savi, anhydriitti, rakennuskivi ja turve. Suurimmat joet ovat Sylva ja sen sivujoet Iren, Turka, Šakva ja Babka.


title: Kungurin piiri

text: Piiriin kuuluu 19 maalaiskuntaa: Byrma, Filippovka, Goldyrevskoje (keskuspaikka Semsovhoz), Jergatš, Kalinino, Komsomolski, Kylasovo, Lensk, Mazunino, Mohovoje, Nasadka, Nevolino, Plehanovo, Šadeika, Serga, Tihanovskoje (Tjoplaja), Trojelga, Ust-Turka ja Zarubino. Hallinnollinen keskus on Kungurin kaupunki, joka ei kuulu piirin yhteyteen, vaan muodostaa erillisen kaupunkipiirikunnan. Asutuskeskuksia on yhteensä 240.


title: Kungurin piiri

text: Asukkaista on vuoden 2002 väestönlaskennan mukaan 87,8 % venäläisiä ja 9,2 % tataareja. Kaupunkiväestöä ei ole.


title: Kungurin piiri

text: Piirin kautta kulkevat Permin ja Jekaterinburgin välinen maantie ja rautatie, Permin ja Tšusovoin sekä Permin ja Ufan väliset maantiet. Teollisuus tuottaa etupäässä rakennustarvikkeita. Maatalous on erikoistunut karjanhoitoon.


title: Kungurin piiri

text: Piirissä toimii lasten luomistyön keskus, kaksi taidekoulua, kulttuuri- ja vapaa-ajankeskuksia sekä kirjastolaitos. Paikallislehtenä ilmestyy "Iskra" (”Kipinä”).


title: Kungurin piiri

text: Seudulla on useita arkeologisia muistomerkkejä. Nähtävyyksiin kuuluvat maalaiskylien ortodoksiset kirkot. Luonnonmuistomerkeistä merkittävin on Kungurin jääluola.


title: Rohan Bopanna

text: Rohan Bopanna (s. 4. maaliskuuta 1980 Bangalore) on intialainen tennispelaaja. Parhaimmillaan hän on sijoittunut tenniksen ATP-maailmanlistalle kaksinpelissä sijalle 213 heinäkuussa 2007 ja nelinpelissä sijalle kahdeksan maaliskuussa 2012. Nelinpelissä hän on voittanut kuusi ATP-turnausta ja hävinnyt 12 kertaa ATP-turnauksen loppuottelussa. Davis Cupissa hän on edustanut Intiaa 16 maaottelussa vuosina 2002–2011.


title: Moon Martin

text: John David ”Moon” Martin (s. 31. lokakuuta 1950 Oklahoma) on yhdysvaltalainen laulaja, lauluntekijä ja kitaristi.


title: Moon Martin

text: Martin herätti huomiota 1970-luvulla popmusiikkiartistina ja säveltäjänä. Ollen alun perin rockabilly-muusikko hän sävelsi ja sanoitti muun muassa laulun "Bad Case of Loving You (Doctor, Doctor)", jonka teki tunnetuksi englantilainen laulaja Robert Palmer. Lisäksi yhdysvaltalainen laulaja Willy DeVille teki oman versionsa Martinin kappaleesta "Cadillac Walk".


title: Moon Martin

text: Martin itse sai vuonna 1979 kaksi omaa pienehköä hittiä kappaleilla "Rolene" (#30 Billboard Hot 100) ja "No Chance" (#50), joka tunnetaan Suomessa Topi Sorsakoski & Agentsin versiona. Lisäksi hänen vuoden 1982 laulunsa "X-Ray Vision" oli musiikkitelevisio MTV:n videohitti.


title: Moon Martin

text: John Martin sai kutsumanimen "Moon" koska monet hänen lauluteksteistään sisälsivät sanan 'moon' (suom. kuu).


title: Pohjantamandua

text: Pohjantamandua, joskus myös kierteishäntämuurahaiskarhu ("Tamandua mexicana") on tamanduoiden sukuun kuuluva muurahaiskarhulaji. Pohjantamanduaa esiintyy Etelä-Amerikan pohjoisosissa ja Keski-Amerikassa. Pohjantamanduan erottaa sen lähisukulaisesta tamanduasta ("Tamandua tetradactyla") siitä, että sillä on selässään musta V-kirjaimen muotoinen läiskä.


title: Pohjantamandua

text: Nisäkäsnimistötoimikunnan ehdotus lajin uudeksi suomenkieliseksi nimeksi oli ”meksikontamandua”.


title: Pohjantamandua

text: Pohjantamanduaa esiintyy Belizessä, Kolumbiassa, Costa Ricassa, Ecuadorissa, El Salvadorissa, Guatemalassa, Hondurasissa, Meksikossa, Nicaraguassa, Panamassa, Perussa ja Venezuelassa. Pohjantamandua viihtyy sekä trooppisissa sademetsissä että kuivemmissa kesävihannissa trooppisissa metsissä, mutta se voi elää myös mangrovekosteikoilla ja savanneilla. Tamanduat liikkuvat puissa taitavasti, mutta maanpinnalla niiden kävely on kömpelöä.


title: Pohjantamandua

text: Pohjantamanduanaaras voi saada yhden poikasen mihin tahansa vuodenaikaan.


title: Tuulikki

text: Tuulikki on suomalainen naisen etunimi. Nimi on peräisin Kalevalasta, jossa se esiintyy Tapion tyttären nimenä. Vuoden 2015 loppuun mennessä nimi Tuulikki on Väestörekisterikeskuksen tietojen mukaan annettu 74 403 naiselle ja alle 10 miehelle.


title: Jessica Capshaw

text: Jessica Capshaw (s. 9. elokuuta 1976 Columbia, Missouri, Yhdysvallat) on yhdysvaltalainen näyttelijä, joka tunnetaan parhaiten tohtori Arizona Robbinsin roolista ABC:n draamasarjassa "Greyn anatomia".


title: Jessica Capshaw

text: Jessica Capshaw syntyi Columbiassa, Missourissa, näyttelijä Kate Capshaw’n ja liikemies Robert Capshaw’n perheeseen. Vanhemmat erosivat Jessican ollessa kolmivuotias. Kate Capshaw meni myöhemmin uusiin naimisiin ohjaaja Steven Spielbergin kanssa. Jessica Capshaw opiskeli Brownin yliopistossa Providencessa pääaineenaan englanti ja valmistui vuonna 1994. Tämän jälkeen hän opiskeli Royal Academy of Dramatic Art -teatterikoulussa Lontoossa.


title: Jessica Capshaw

text: Capshaw meni naimisiin Christopher Gaviganin kanssa vuonna 2004. Gavigan toimii Healthy Child, Healthy World -hyväntekeväisyysjärjestön johtajana. Pariskunnalla on neljä lasta: vuonna 2007 syntynyt poika sekä vuosina 2010, 2012 ja 2016 syntyneet tyttäret.


title: Jessica Capshaw

text: Capshaw sai ensimmäisen elokuvaroolinsa elokuvasta "The Locusts" vuonna 1997. Tämän jälkeen hän esiintyi muun muassa elokuvissa "Valentine", "Minority Report" ja "Groomsmen". Vuosina 2002–2004 Capshaw oli mukana "Oikeus ja kohtuus" -sarjassa. Capshaw’n tähän mennessä merkittävin rooli on kuitenkin lastenkirurgi Arizona Robbinsin osa sarjassa "Greyn anatomia". Capshaw on esiintynyt sarjassa vuodesta 2009. Hän tuli mukaan sarjaan viidennellä tuotantokaudella alun perin kolmen jakson mittaisella sopimuksella, jota pidennettiin sitten koko loppukaudeksi. Kuudennelle tuotantokaudelle Capshaw palkattiin vakirooliin. Neljännellätoista kaudella Capshaw lähti roolistaan.


title: Bardan piiri

text: Bardan piiri (, tataariksi Барда районы, "Barda rayonı") on kunnallinen itsehallintoalue Permin aluepiirissä Venäjällä. Vuonna 1926 perustetun piirin pinta-ala on 2 382 neliökilometriä. Asukkaita on 27 700 henkeä (vuonna 2009).


title: Bardan piiri

text: Bardan piiri sijaitsee Permin aluepiirin eteläosassa. Pohjoisessa se rajoittuu Osan, idässä Kungurin ja Uinskojen, etelässä Tšernuškan ja Kujedan sekä lännessä Jelovon piireihin. Pinta-alasta puolet on metsää. Hyötykaivannaisiin kuuluu öljy. Suurimmat joet ovat Tulva ja sen sivujoki Barda.


title: Bardan piiri

text: Piiriin kuuluu 12 maalaiskuntaa: Barda, Berezniki, Bitšurino, Brjuzli, Fedorki, Jelpatšiha, Krasnojar, Novyi Ašap, Petšmen, Saraši, Šermeika ja Tjundjuk. Hallinnollinen keskus on Bardan kylä. Asutuskeskuksia on yhteensä 63.


title: Bardan piiri

text: Asukkaista on vuoden 2002 väestönlaskennan mukaan 60 % baškiireja, 32,3 % tataareja ja 7,2 % venäläisiä. Tulvan tataarit ja baškiirit muodostavat yhtenäisen ryhmän, joka pitää äidinkielenään tataaria. Kaupunkiväestöä ei ole.


title: Bardan piiri

text: Piirin kautta kulkevat Permin ja Tšernuškan sekä Permin ja Kujedan väliset maantiet. Tärkein elinkeino on maatalous, joka on erikoistunut maidon ja lihan tuotantoon sekä viljan viljelyyn. Lisäksi harjoitetaan öljyn porausta ja puunhankintaa.


title: Bardan piiri

text: Piirissä toimii ammattikoulu, lasten luomistyön keskus, taidekoulu, kulttuuri- ja vapaa-ajankeskuksia, kirjastolaitos, kotiseutumuseo sekä paikallinen radio- ja TV-asema. Paikallislehtenä ilmestyy venäjänkielinen "Rassvet" ja tataarinkielinen "Taŋ" (”Aamunkoitto”).


title: Bardan piiri

text: Bardasta on kotoisin tataarinkielinen poplaulaja Güzäl Urazova.


title: Aisam-ul-Haq Qureshi

text: Aisam-ul-Haq Qureshi (s. 17. maaliskuuta 1980 Lahore) on pakistanilainen tennispelaaja. Parhaimmillaan hän on sijoittunut ATP-maailmanlistalla kaksinpelissä sijalle 125 joulukuussa 2007 ja nelinpelissä sijalle kahdeksan kesäkuussa 2011. Nelinpelissä hän on voittanut seitsemän ATP-turnausta. Grand Slam -turnauksissa hän on selviytynyt kerran kaksinpelin toiselle kierrokselle, kolme kertaa nelinpelin kolmannelle kierrokselle, kaksi kertaa puolivälieriin, kerran välieriin ja kerran loppuotteluun. Davis Cupissa hän on edustanut Pakistania 29 maaottelussa vuosina 1998–2011.


title: Aisam-ul-Haq Qureshi

text: Wimbledoniin 2007 karsintojen kautta päässyt Qureshi voitti avauskierroksella Lee Childsin, mutta hävisi toisella kierroksella Marat Safinille. Hän pääsi karsintojen kautta myös Yhdysvaltain avoimiin 2008, mutta hävisi ensimmäisellä kierroksella Carlos Moyàlle. Helmikuussa 2010 hän voitti Johannesburgin ja kesäkuussa 2011 Gerry Weber Openin ATP-nelinpeliturnaukset yhdessä Rohan Bopannan kanssa. Syys-lokakuussa 2011 hän voitti Thailand Openin Oliver Marachin kanssa ja Stockholm Openin Bopannan kanssa. Marraskuussa hän voitti Paris Mastersin Bopannan kanssa.


title: Hilda

text: Hilda on naisen etunimi. Nimi on latinalaistettu mukaelma muinaisskandinaavisesta nimestä "Hildr", joka merkitsee taistelua ja oli yksi valkyyrioista Toisaalta nimi on voitu käsittää myös Mathilda- tai Hildegard-nimen lyhentymäksi.


title: Hilda

text: Suomessa Hildan nimipäivä on 22. helmikuuta. Vuosina 1908–1928 se oli 25. lokakuuta. Myöhemmin se poistettiin suomenkielisestä kalenterista kokonaan, mutta säilyi nykyiselle päivälleen siirrettynä suomenruotsalaisessa kalenterissa. Samalle päivälle se lisättiin myös suomenkieliseen kalenteriin vuonna 2010.


title: Hilda

text: Vuoden 2015 loppuun menneessä nimi Hilda oli Suomessa Väestörekisterikeskuksen tietojen mukaan annettu 22 249 naiselle ja noin kymmenelle miehelle.


title: Châtelet

text: Châtelet voi tarkoittaa seuraavia:Henkilöitä


title: Madagaskarintasku

text: Madagaskarintasku ("Monticola imerina") on Madagaskarin saarella endeemisenä elävä sieppoihin kuuluva varpuslintu.


title: Madagaskarintasku

text: Kooltaan madagaskarintasku on noin 16 cm. Koirasmadagaskarintasku on selästään, päästään ja rinnastaan väritykseltään sinertävän tuhkanharmaa. Vatsa on väriltään vaalean oranssi. Naaras on väritykseltään yksivärisen harmaa. Laji muistuttaa ulkonäöltään rotkotaskua ("Pseudocossyphus sharpei"), mutta on väriltään sitä vaaleampi.


title: Madagaskarintasku

text: Madagaskarintaskua tavataan ainoastaan kapealla alueella Madagaskarin etelärannikolla. Lajin elinympäristöä ovat hiekkaiset alangot, joilla kasvaa pensaikkoa. Päivän kuumimmat tunnit laji oleskelee varjossa pensaikon suojissa.


title: Forssan Alku

text: Forssan Alku on forssalainen urheiluseura. Seura perustettiin vuonna 1913, mutta jo vuonna 1902 se toimi Forssan Työväenyhdistyksen alaosastona. Seuran lajeihin kuuluvat nykyisin koripallo, lentopallo, salibandy, voimistelu sekä yleisurheilu.


title: Forssan Alku

text: Koripalloa seurassa alettiin harjoittaa vuonna 1944. Koripallossa seura on voittanut naisten puolella kahdeksan Suomen-mestaruutta, joista seitsemän on saavutettu 1990–luvulla. Tämän lisäksi Forssan Alku on voittanut kaksi hopeaa sekä yhden pronssin. Koripallon Suomen cupin joukkue on voittanut kolme kertaa.


title: Forssan Alku

text: Seuran miesten edustusjoukkue pelasi vuosina 1993–1997 SM-sarjassa neljä kautta. Parhaimmillaan Forssan Alku sijoittui neljänneksi kaudella 1993–1994. Pronssiotteluissa joukkue hävisi paikallisvastustaja Forssan Koripojille.


title: Ben Hecht

text: Ben Hecht (28. helmikuuta 1894 New York, New York – 18. huhtikuuta 1964 New York) oli yhdysvaltalainen kirjailija, käsikirjoittaja, ohjaaja ja tuottaja.


title: Ben Hecht

text: Hechtin vanhemmat olivat venäjänjuutalaisia siirtolaisia. Hän työskenteli lehtimiehenä Chicagossa ja vuonna 1921 julkaisi ensimmäisen romaaninsa "Erik Dorn". Hollywoodiin hän siirtyi 1920-luvun puolenvälin jälkeen. Hecht teki paljon yhteistyötä kirjailija Charles MacArthurin kanssa. Yhteistyönä syntyi muun muassa näytelmä "The Front Page", josta on myöhemmin tehty useita elokuvasovituksia. Hecht myös kirjoitti MacArthurin elämäkerran vuosi tämän kuoleman jälkeen.


title: Ben Hecht

text: Hecht kritisoi Britannian toimintaa Palestiinassa ja tuki juutalaista vastarintaliikettä, minkä seurauksena hän nimensä poistettiin Britanniassa elokuvista useiden vuosien ajan.


title: Hakapellon hautausmaa

text: Hakapellon hautausmaa on Naantalin Soinisissa sijaitseva vuonna 1984 valmistunut hautausmaa ja kappeli, joka kuuluu Naantalin seurakunnalle ja sen omistaa Naantalin seurakuntayhtymä. Alueen koko on lähes 15 hehtaaria. Nykyään suurin osa vanhaan Naantaliin haudattavista sijoitetaan Hakapeltoon, Naantalin kirkon hautausmaan käytyä ahtaaksi. Hakapellon kappelin on suunnitellut Reino Lukander.


title: Hakapellon hautausmaa

text: Vuoden 1977 marraskuussa Naantalin seurakunta osti yksityishenkilöiltä Hakapellon ja pikkupalstan tilat, jotka oli lohkaistu Soinisten ja Vadjon perintötaloista. Paikalle oli tarkoitus perustaa hautausmaa, ja hautausmaa sekä kappeli valmistuivatkin vuonna 1984. Hakapeltoon haudataan vuodessa keskinmäärin 100 vainajaa. Vuonna 2008 vapaita arkkuhautapaikkoja oli 500. Vuonna 2008 valmistuneessa peruskorjauksessa uusia uurnahautapaikkoja rakennettiin 520 ja alueelle valmistui muun muassa toinen muistelupaikka sekä koko alueen kiertävä takorautainen aita. Hakapellossa on myös 1 150 muistolehtopaikkaa.


title: Limes (yhdistys)

text: Limes ry on Helsingin yliopiston Kumpulan kampuksen opiskelijoiden ainejärjestö. Limes edustaa matemaattis-luonnontieteellisen tiedekunnan opiskelijoita. Limeksen hallintotoiminnot sijaitsevat pääasiassa Kumpulassa, mutta huvitoimintaa järjestetään runsaasti myös ylioppilaskunnan tiloissa.


title: Limes (yhdistys)

text: Limes ry perustettiin 19.3.1936.


title: Limes (yhdistys)

text: Kirjakustantamo Like on saanut alkunsa vuonna 1987 Limeksen Elokuvakerhon (LiEKe) elokuvakirjahankkeesta.


title: Limes (yhdistys)

text: Limes järjestää opiskelijoiden edunvalvonta- ja huvitoimintaa. Limeksen tärkeimpiä toimintoja ovat Limeksen graafisten laitosten suomenkielisten matematiikan ja fysiikan yliopistotason oppikirjojen kustantaminen. Lisäksi Limes järjestää vuosittain tuhansia opiskelijoita keräävän Limeksen Appron.


title: Shots from a Cold Nightmare

text: Shots from a Cold Nightmare on yhdysvaltalaisen laulaja-lauluntekijä Moon Martinin ensimmäinen studiolevy vuodelta 1978. Levyn julkaisi Capitol Records ja äänitti ja tuotti Craig Leon. Levy on julkaistu myös Länsi-Saksassa valmistettuna C-kasettina sarjanumerolla 1C 264-85 513.


title: Shots from a Cold Nightmare

text: A-puoli (kokonaiskesto 17:02):


title: Shots from a Cold Nightmare

text: B-puoli (kokonaiskesto 15:14):


title: Shots from a Cold Nightmare

text: Kaikki kappaleet on tehnyt John Moon Martin lukuun ottamatta kappaletta ”All I’ve Got To Do”, jonka ovat tehneet John Lennon ja Paul McCartney.


title: Shots from a Cold Nightmare

text: Musiikkilehtiin Zigzag ja Soundi kirjoitteleva kriitikko John Tobler on asettanut albumin sijaluvulle 18 listatessaan vuoden 1978 parhaita albumeita.


title: Shots from a Cold Nightmare

text: Albumilta on julkaistu single ”Hot Nite in Dallas” / ”She’s a Pretender” (Capitol 006-85682). Erään arvion mukaan single edustaa ”tiukkaa jenkkiboogieta” ja esityksen ”ns. ’tatsi’ ja irtonaisuus luovat menoon vastustamattomuutta”. Laulajan ääntä ei pidetä erityisen persoonallisena.


title: Grimsby-luokka

text: Grimsby-luokka oli Britannian Kuninkaallisen laivaston kolmentoista aluksen muodostama sluuppiluokka, jotka valmistettiin 1930-luvun lopulla. Luokan aluksista neljä toimitettiin Australian laivastolle ja yksi Intian laivastolle. Luokan alusten aseistus vaihteili ja Australian laivaston alukset muistuttivatkin lähinnä "HMS Deptfordia", jonka aseistukseen oli lisätty yksi nelituumainen (100 mm) tykki.


title: Grimsby-luokka

text: Voimanlähteenä kaksiakselinen turbiinimoottorit, jotka tuottavat 2000 hevosvoimaa. Alusten maksiminopeus oli 16,5 solmua. Aluksilla oli 300 tonnia polttoainetta (337 tonnia "HMS Leithillä" ja "HMS Wellingtonilla"), jota kului puoli tonnia 10 solmun nopeudella.


title: Grimsby-luokka

text: Alusten alkuperäisenä aseistuksena oli kaksi 4,7-tuumaista tykkiä, yksi kolmituumainen ilmatorjuntatykki, paitsi "HMS Aberdeenilla" kaksi nelituumaista ja HMS Fleetwoodilla kaksi kaksiputkista nelituumaista. Apuaseina oli neljä kolminaulaista kunnialaukauskanuunaa lukuun ottamatta "HMS Aberdeenia", jolla oli yksi nelipiippuinen puolentuuman konekivääri kuten myös "HMS Fleetwoodilla". Alusten aseistus kehittyi merkittävästi palveluksen kuluessa samoin kuin aluksille asennettavat elektroniikkajärjestelmät.


title: Archibald Douglas

text: Wilhelm Archibald Douglas (19. heinäkuuta 1883 – 5. heinäkuuta 1960) oli ruotsalainen kreivi ja upseeri.


title: Archibald Douglas

text: Hänestä tuli aliluutnantti Livregementets -henkivartiorykmentin rakuunoissa 1901 ja luutnantti Ruotsin yleisesikunnassa 1913. Kun Suomen sisällissota alkoi 1918, hän siirtyi valkoisten palvelukseen. Douglas palveli kenraali Gustaf Mannerheimin päämajassa operatiivisessa osastossa. Hänet ylennettiin everstiluutnantiksi sodan jälkeen.


title: Archibald Douglas

text: Kun Douglas palasi palvelukseen jälleen Ruotsissa, hänet ylennettiin ratsumestariksi. Vuonna 1920 hänestä tuli Ruotsin kuninkaan adjutantti. 1924 hän yleni majuriksi Ruotsin yleisesikunnassa, everstiluutnantiksi henkivartiorykmentin ratsuosastossa 1928, everstiksi ja Norrlannin rakuunoiden komentajaksi 1930.


title: Gustaf Ferdinand Lönnbeck

text: Gustaf Ferdinand Lönnbeck (27. toukokuuta 1847 Tammisaari – 2. toukokuuta 1912 Helsinki) oli suomalainen filosofian tohtori, kansakoulutarkastaja ja kasvatusalan kirjailija.


title: Gustaf Ferdinand Lönnbeck

text: Lönnbeckin vanhemmat olivat värjärimestari Henrik Lönnbeck ja Aqvilina Eleonora Lindgrén. Hän kävi Jyväskylän seminaarin, pääsi ylioppilaaksi 1871 ja valmistui filosofian kandidaatiksi 1878 sekä lisensiaatiksi ja tohtoriksi 1887. Lönnbeck toimi kansakoulujen ylitarkastajan apulaisena 1878, kouluylihallituksen kansakoulujen tarkastajana 1885–1888, Raahen kauppakoulun johtajana 1892–1896, Paraisten ruotsalaisen kansanopiston johtajana 1896–1899 sekä kansakoulujen ylitarkastajana vuodesta 1899. Hän oli myös Helsingfors Dagbladin toimittaja vuodesta 1884 ja päätoimittaja 1888–1889.


title: Gustaf Ferdinand Lönnbeck

text: Lönnbeck oli naimisissa vuodesta 1880 Uno Cygnaeuksen tyttären opettaja Ellen Cygnaeuksen kanssa.


title: Patrick Koller

text: Patrick Koller (s. 16. elokuuta 1983 Itävalta) on itävaltalainen freestylehiihtäjä. Hän teki MM-debyyttinsä helmikuussa 2007 Les Contaminessa. MM-kisoissa kaudella 2007-08 hän sijoittui kymmenenneksi Meiringen-Haslibergissä. Tammikuussa 2009 hän pääsi ensimmäisen kerran palkintopallille sijoituttuaan toiseksi Lake Placidissa. Koller osallistui myös Vancouverin olympialaisiin ollen sijalla 30. Sotšin olympialaisissa hän sijoittui sijalle 24.


title: Snetterton Motor Racing Circuit

text: Snetterton Motor Racing Circuit on moottorirata Norfolkissa, Englannissa. Radan omistaa nykyään Jonathan Palmerin johtma MotorSport Vision. Rataa käyttävät muun muassa British Touring Car Championship, Britannian Formula 3 ja British Superbike Championship. Snettertonin radalla ajettiin ensimmäistä kertaa kilpaa vuonna 1951.


title: Charles MacArthur

text: Charles MacArthur (5. toukokuuta 1895 Scranton, Pennsylvania – 21. huhtikuuta 1956) oli yhdysvaltalainen näytelmäkirjailija ja käsikirjoittaja.


title: Charles MacArthur

text: MacArthur teki paljon yhteistyötä kirjailija Ben Hechtin kanssa. Yhteistyönä syntyi muun muassa näytelmä "The Front Page" (suom. "Etusivu" tai "Etusivun juttu"), josta on myöhemmin tehty useita elokuvasovituksia. Hecht myös kirjoitti MacArthurin elämäkerran vuosi tämän kuoleman jälkeen.


title: Charles MacArthur

text: MacArthur sai vuonna 1935 parhaan alkuperäisen tarinan Oscar-palkinnon käsikirjoituksesta elokuvaan "Moraaliton mies". Samassa kategoriassa hän oli ollut ehdolla vuonna 1933 elokuvasta "Rasputin". Vuonna 1939 hän oli ehdolla parhaan sovitetun käsikirjoituksen palkinnon saajaksi elokuvasta "Humiseva harju".


title: Madonnan videografia

text: Tämä on Madonnan videografia. Artikkelissa on lueteltu Madonnan julkaisemat videoalbumit sekä elokuvat, joissa hän on näytellyt.


Kiilusilmä feministi, eli, Miksi en enää matkusta junassa on vuonna 2008 ilmestynyt Kaari Utrion kolumnien ja kirjoitusten kokoelma. Kirjoitukset ovat ilmestyneet vuosina 1984–2005 eri aikakaus-, sanoma- ja iltapäivälehdissä.


title: Pilosa

text: Pilosa on nisäkkäiden lahko, johon kuuluvat muurahaiskarhut ja laiskiaiset.


title: Pilosa

text: Lahkon eliömaantieteellinen alkuperä on yhä epäselvä, mutta lahkon edustajia on esiintynyt Etelä-Amerikassa jo varhaisella tertiäärikaudella. Lahkon lajien esiintyminen Etelä-Amerikan lisäksi myös Keski-Amerikassa selittyy Suurella Amerikan eläimistönvaihdolla.


title: Pilosa

text: Pilosa-lahkon lajit luokiteltiin aiemmin yhdessä vyötiäisten kanssa vajaahampaisten (Xenarthra) lahkoon. Vajaahampaiset on sittemmin jaettu kahteen uuteen lahkoon, joista Pilosa sisältää muurahaiskarhut ja laiskiaiset, Cingulata puolestaan vyötiäiset.


title: Pilosa

text: Pilosa-lahkoon kuuluu kaksi alalahkoa, neljä heimoa ja viisi sukua, joissa on yhteensä kymmenen elossa olevaa lajia:


title: Eero Pasanen

text: Eero Pasanen (23. lokakuuta 1947 Helsinki – 8. lokakuuta 2013 Helsinki) oli suomalainen rikoskirjailija. Hän kirjoitti 13 romaania, joiden päähenkilö oli rikostarkastaja Martti Kononen. Pasanen oli koulutukseltaan tekniikan tohtori ja siviiliammatiltaan ennen eläkkeelle jäämistään 2011 Helsingin kaupungin liikenneviraston tutkija.


title: Eero Pasanen

text: Teoksessaan "Kononen ja kiväärimurhaaja" Pasanen ottaa kantaa Helsingin Munkkiniemessä tapahtuneeseen lapsen yliajoon. Kirjojen ydin on oikeamielisyys, eivätkä rikostarkastajaa vauhdittaneet muut motiivit, kuten henkilökohtaiset edut. Kirjojen tapahtumapaikat olivat hänelle tuttuja Helsinkiä ja Kruununhakaa, ja henkilöihin hän sijoitti työtovereitaan.


title: Mesilä

text: Mesilä () on Kokkolassa Koivuhaan vieressä sijaitseva kaupunginosa, reilut kaksi kilometriä keskustasta lounaaseen. Mesilässä on kioski sekä kaksi hautausmaata, Annan ja Marian hautausmaat. Mesilässä on myös Marian kappeli ja asukasyhdistys. Mesilässä ei ole koulua eikä päiväkotia.


title: Edvard Wilhelm Palander

text: Edvard Wilhelm Palander (sukunimi vuodesta 1906 Suolahti; 20. kesäkuuta 1845 Kupanitsa, Inkerinmaa – 24. lokakuuta 1914 Helsinki) oli suomalainen lyseon lehtori ja kielenkääntäjä.


title: Edvard Wilhelm Palander

text: Palanderin vanhemmat olivat kirkkoherra Karl Edvard Palander ja Julie Sofie Louise Skotte. Hän pääsi ylioppilaaksi Tartossa 1864 ja Helsingissä 1865. Palander valmistui filosofian kandidaatiksi 1870 ja maisteriksi 1873.


title: Edvard Wilhelm Palander

text: Palander toimi Helsingin yliopiston venäläisen kirjaston ylimääräisenä amanuenssina 1868 ja yliopiston venäjän kielen ylimääräisenä lehtorina 1871–1874. Hän oli myös kielten opettajana useissa helsinkiläisissä oppikouluissa 1870–1874. Vuosina 1874–1904 Palander oli Hämeenlinnan normaalilyseon ja lyseon kollegana sekä Hämeen lääninhallituksen kielenkääntäjänä. Hän oli lyseon lehtorina 1905–1909 ja lisäksi Suomalaisen normaalilyseon venäjän vt. yliopettajana 1906–1907.


title: Edvard Wilhelm Palander

text: Palander oli Hämeenlinnan kaupunginvaltuuston jäsen 1889-1900 ja kaupungin rahatoimikamarin puheenjohtaja 1880–1889 sekä vaivaishoitojohtokunnan puheenjohtaja 1896–1904.


title: Edvard Wilhelm Palander

text: Palander oli naimisissa vuodesta 1870 Ottilia Aurora Kockströmin kanssa. Heillä oli kuusi lasta. Myös Palanderin pojat ottivat 1906 sukunimekseen Suolahti:


title: Jokilaakso

text: Jokilaakso on asuinalue kaakkoisessa Kokkolassa. Siellä asuu noin 750 asukasta. Jokilaaksossa on myös koulu.


title: Matalamaa

text: Matalamaa on Kokkolan eteläosassa sijaitseva kaupunginosa. Pohjavesialueella sijaitsevassa kaupunginosassa on pienasutusta. Alueella sijaitsee myös eläinten hautausmaa. Matalamaassa oli aiemmin koulu, joka lakkautettiin. Yksityishenkilön omistuksessa ollut koulurakennus tuhoutui tulipalossa vuonna 2008.


title: Kurko

text: Kurko voi viitata seuraaviin:


title: Ernst August Strandman

text: Ernst August Strandman (28. marraskuuta 1832 Kristiinankaupunki – 9. joulukuuta 1900 Helsinki) oli suomalainen kirjallisuuden tutkija ja Helsingin yliopiston itämaiden kirjallisuuden professori.


title: Ernst August Strandman

text: Strandmanin vanhemmat olivat raatimies Gustaf Erik Strandman ja Magdalena Henrika Öhman. Hän kävi Vaasan lukiota, pääsi ylioppilaaksi 1854 ja valmistui filosofian kandidaatiksi ja maisteriksi 1860 sekä lisensiaatiksi ja tohtoriksi 1869.


title: Ernst August Strandman

text: Strandman toimi Helsingin yliopiston itämaiden kirjallisuuden dosenttina 1866–1870, arabialaisen ja persialaisen kirjallisuuden ylimääräisenä professorina 1870–1875 sekä itämaiden kirjallisuuden professorina 1875–1898.


title: Ernst August Strandman

text: Strandman oli naimisissa vuodesta 1864 Hilda Helena Bergmanin kanssa. Heillä oli viisi lasta.


title: Frankfurt Lions

text: Löwen Frankfurt on saksalainen jääkiekkoseura, jonka kotipaikka on Frankfurt am Main. Löwen pelaa Saksan neljänneksi korkeimmalla sarjatasolla Regionalligassa. Löwen on perustettu vuonna 1959. Saksan pääsarjan DEL-liigan seura on voittanut vuonna 2004.


title: Frankfurt Lions

text: Löwen irtaantui omaksi seurakseen Eintracht Frankfurtista vuonna 1991 ja nimeksi tuli "Frankfurter ESC "Die Löwen"" (”Leijonat”). Kun vuonna 1994 DEL-liiga perustettiin, muutettiin nimi englanninkieliseen muotoon "Frankfurt Lions".


title: Frankfurt Lions

text: Seura ajautui selvitystilaan vuonna 2010 ja lakkautti ammattilaistoimintansa luopuen samalla DEL-liigan sarjapaikastaan. Kilpailutoiminta jatkuu neljännellä sarjatasolla "Löwen Frankfurt" -nimellä.


title: The Great Fleet of Echoes

text: The Great Fleet of Echoes on dark metal -yhtye Throes of Dawnin viides pitkäsoitto. Se julkaistiin 19. helmikuuta 2010. Aiempiin tuotantoihin verrattuna, on albumi sisällöltään täysin erilainen. Yhtye on jättänyt murina-laulut lähes kokonaan pois, ja musiikki on lähempänä progressiivista rockia kuin dark metallia. Esimerkiksi Anathema-, Amorphis- ja Pink Floyd-tyylisiä vivahteita on havaittavissa niin sävelissä kuin laulussakin.


title: The Great Fleet of Echoes

text: Kaikki kappaleet sovittanut Throes of Dawn.


title: Herman Vendell

text: Herman Albert Vendell (10. heinäkuuta 1853 Helsinki – 28. elokuuta 1907 Helsinki) oli suomalainen kielitieteilijä ja Helsingin yliopiston ruotsin kielen ja kirjallisuuden dosentti.


title: Herman Vendell

text: Vendellin vanhemmat olivat pankinkamreeri Gustaf Albert Vendell ja Emma Ingman. Hän kävi Helsingin ruotsalaista yksityislyseota ja pääsi ylioppilaaksi 1871. Vendell valmistui filosofian kandidaatiksi 1876, maisteriksi 1877 ja lisensiaatiksi 1881. Hän teki useita tutkimusmatkoja muun muassa Viroon ja Liivinmaalle.


title: Herman Vendell

text: Vendell toimi Helsingin yliopiston ruotsin kielen ja kirjallisuuden dosenttina 1881–1907. Hän tutki erityisesti Suomen ja Viron ruotsalaismurteita sekä vanhaa ruotsalaista lakikieltä ja julkaisi useita murresanakirjoja.


title: Herman Vendell

text: Vendell oli naimisissa vuodesta 1891 Maria Ottilia Paalasen kanssa. Heillä oli yksi tytär.


title: Ferdinand Tilgmann

text: Christoph Friedrich Ferdinand Tilgmann (30. syyskuuta 1832 Kassel, Saksa – 10. lokakuuta 1911 Helsinki) oli saksalaissyntyinen Suomeen muuttanut kirjanpainaja, kivipiirtäjä, kirjapainon johtaja ja suomalaisen kirjallisuuden saksantaja. Tilgmann perusti myös Suomen Pankin setelipainon.


title: Ferdinand Tilgmann

text: Tilgmannin vanhemmat olivat kansliasihteeri Heinrich Tilgmann ja Maria Kunigunde von Burgman. Hän opiskeli kivipiirtäjäksi, kiersi kisällinä eri Euroopan maissa ja perusti sitten kivipainon Norrköpingiin Ruotsiin. Suomeen 1862 saapunut Tilgmann toimi "Polén & Co":n kivipainon johtajana Helsingissä 1863–1869. Hän perusti Helsinkiin 1869 oman kivipainon ja sittemmin myös kirjapainon, kemigraafisen laitoksen ja korttitehtaan. Tilgmann osti 1872 tontin Lönnrotinkadun ja Annankadun kulmasta jonne rakennettiin sitten useassa vaiheessa 8-kerroksinen punatiilinen kirjapainotalo. Vuonna 1895 yrityksestä muodostettiin Oy F. Tilgmann Ab jonka toimitusjohtajana Tilgmann oli kuolemaansa saakka. Tilgmann perusti Helsinkiin myös Suomen Pankin setelipainon ja toimi sen johtajana vuodesta 1886. Hän oli ollut painamassa ensimmäisiä suomalaisia markkaseteleitä jo 1860-luvulla.


title: Ferdinand Tilgmann

text: Tilgmannin perustama kirjapainoalan yritys oli aikanaan Suomen suurin ja siihen kuului kirja-, kivi-, syvä- ja teräspaino. Yritys on toiminut vuodesta 1978 Espoon Suomenojalla. Entisessä painotalossa oli sen jälkeen vuodesta 1980 Eläke-Varman pääkonttori ja vuonna 2008 sinne siirtyi Euroopan kemikaalivirasto. Tilgmann oli 1985–1998 Yhtyneet Paperitehtaat Oy:n ja sittemmin UPM Kymmene Oyj:n tytäryhtiö sekä vuodesta 1999 Editan tytäryhtiö. Tilgmann fuusioitiin vuonna 2000 "Lauttasaaren Paino Osakeyhtiön" kanssa ja uuden yrityksen nimeksi tuli "Edita Label Oy".


title: Ferdinand Tilgmann

text: Tilgmann käänsi saksan kielelle suomalaista runoutta ja vuonna 1902 Vänrikki Stoolin tarinat. Tilgmann myös sävelsi lauluja.


title: Ferdinand Tilgmann

text: Tilgmann oli naimisissa neljä kertaa:


title: Ferdinand Tilgmann

text: Tilgmannin pojista Knut Tilgmann ja Ernst Tilgmann jatkoivat isänsä jälkeen kirjapainoalalla.


title: Isaac Casaubon

text: Isaac Casaubon (18. helmikuuta 1559, Geneve – 1. heinäkuuta 1614) oli ensin Ranskassa ja sitten Englannissa toiminut antiikintutkija ja filologi.


title: Isaac Casaubon

text: Casaubon syntyi Genevessä pakolaisena olleeseen hugenottiperheeseen. Nantesin ediktin julistamisen jälkeen perhe muutti takaisin Ranskaan. Casaubonin kerrotaan saaneen ensimmäiset klassisen kreikan oppituntinsa Dauphinén vuorilla olleessa luolassa, jossa perhe oli paossa Pärttylinyön verilöylyn jälkeen. Myöhemmin hän opiskeli Genevessä.


title: Isaac Casaubon

text: Casaubon meni naimisiin humanistikirjanpainaja Henri Estiennen tyttären kanssa. 1596 Casaubon otti vastaan viran Montpellier’n yliopistossa. Myöhemmin hän toimi Lyonissa ja Pariisissa. Viimeiset vuotensa Casaubon vietti Lontoossa. Casaubon opetti kieliä ja kirjallisuutta, sekä toimitti antiikin kirjallisuutta. Ensimmäinen hänen toimittamansa teos oli Strabonin teosten täydellinen laitos (1587). Tämän jälkeen hän toimitti muun muassa Polyainoksen, Aristoteleen, Athenaioksen, Suetoniuksen, Polybioksen ja Aiskhyloksen teoksia sekä Plinius nuoremman kirjeitä, Theofrastoksen teoksen "Luonteita" ja teoksen "Historia Augusta".


title: Isaac Casaubon

text: Filologien ja filosofian historioitsijoiden parissa Casaubon tunnetaan nykyään ennen kaikkea teoksesta "De rebus sacris ecclesiasticis exercitationes XVI" (1614). Se osoitti, ettei niin kutsuttu "Corpus Hermeticum" voi olla ensimmäistä vuosisataa jaa. varhaisempi. Aiemmin kirjoitusten oli usein katsottu olevan lähes Mooseksen aikaisia.


title: Isaac Casaubon

text: Casaubonin poika Méric Casaubon oli myös antiikintutkija.


title: Augusten Burroughs

text: Augusten Xon Burroughs (23. lokakuuta 1965 Pittsburgh, Pennsylvania) on yhdysvaltalainen kirjailija. Hänen tunnetuin teoksensa on muistelma "Juoksee saksien kanssa" ("Running with Scissors", 2002), josta on tehty myös samanniminen elokuva (2006).


title: Augusten Burroughs

text: Burroughs on alkuperäiseltä nimeltään Christopher Robison. Hän on runoilija Margaret Robisonin ja edesmenneen filosofian professori John G. Robisonin nuorempi poika. Burroughsin isoveli John Elder Robison (s. 1957) on kirjoittanut "Look Me in the Eye" -nimisen muistelmateoksen, joka kuvailee hänen elämäänsä Aspergerin syndrooman kanssa.


title: Augusten Burroughs

text: Burroughs asui suurimman osan lapsuudestaan läntisessä Massachusettsissa. Hänen vanhempansa erosivat 1978, ja Burroughs päätyi asumaan äitinsä psykiatrin perheeseen Northamptoniin.


title: Augusten Burroughs

text: Burroughs vaihtoi nimensä 18-vuotiaana. Hän muutti New Yorkiin ja työskenteli pitkään mainostoimistossa. Vuonna 1996 hän hakeutui hoitoon alkoholisminsa takia.


title: Augusten Burroughs

text: Augusten Burroughs asuu sekä New Yorkissa että Amherstissa Massachusettsissa puolisonsa ja kirjallisuusagenttinsa Christopher Schellingin kanssa. Aiemmin Burroughs oli ptikässä avoliitossa graafikko Dennis Pilsitsin kanssa.


title: Augusten Burroughs

text: Burroughsin ensimmäinen teos "Sellevision" julkaistiin 2000. Tähän mennessä Burroughsilta on julkaistu seitsemän teosta, joista suurin osa pohjautuu hänen omaan elämäänsä. Näistä on suomennettu "Running with Scissorsin" ("Juoksee saksien kanssa", 2006) lisäksi "Dry" ("Kuivilla", 2009), "Magical Thinking" ("Maagista ajattelua", 2010) ja "Possible Side Effects" ("Mahdolliset sivuvaikutukset"). Burroughsin kirjoja on julkaistu yli kahdessakymmenessä maassa. "Running with Scissors" pysyi New York Timesin bestsellerlistalla yli kaksi ja puoli vuotta.


title: Täydelliset naiset (1. tuotantokausi)

text: Täydellisten naisten ensimmäistä tuotantokautta alettiin esittää Yhdysvalloissa 3. lokakuuta 2004 ja se jatkui 22. toukokuuta 2005 saakka sisältäen yhteensä 23 jaksoa. Kausi kertoo Mary Alice Youngista, näennäisesti täydellisestä kotirouvasta, joka teki itsemurhan pelätessään synkän salaisuutensa paljastuvan. Hautajaisseremoniassa Mary Alicen neljä lähintä ystävää – jotka ovat myös sarjan päähenkilöt; Bree, Lynette, Susan ja Gabrielle – esitellään. He kaikki asuvat Wisteria Lanen naapurustossa. Mary Alice toimii sarjan kertojana haudan takaa ja kuvailee tapahtumia, joiden aikana hänen ystävänsä yrittävät selvittää itsemurhan syyn samalla taistellessaan yksityiselämiensä ongelmien kanssa.


title: Täydelliset naiset (1. tuotantokausi)

text: "Täydellisten naisten" ensimmäistä tuotantokautta esitettiin Yhdysvalloissa sunnuntai-iltaisin kello 21.00 ABC:llä ja Suomessa Nelosella maanantai-iltaisin kello 21.00. 23 tavallisen jakson lisäksi tuotantokauden aikana esitettiin erikoisjakso ”Likapyykin lajittelu” ("Sorting Out The Loundry"), jossa kerrattiin kauden siihenastiset tapahtumat. Jakso esitettiin Yhdysvalloissa 24. huhtikuuta 2005 ja Suomessa 20. helmikuuta 2006.


title: Täydelliset naiset (1. tuotantokausi)

text: Tuotantokausi keräsi keskimäärin 23,7 miljoonaa katsojaa jaksoa kohden ja se oli Yhdysvaltain television neljänneksi katsotuin televisiosarja kaudella 2004–05. 10. lokakuuta 2005 sarjan aloitusjaksoa seurasi Suomessa 578 000 katsojaa, mikä oli silloin Nelosen korkein katsojamäärä ulkomaiselle sarjalle.


title: Täydelliset naiset (1. tuotantokausi)

text: Kausi julkaistiin DVD:nä Suomessa 24. maaliskuuta 2006.


title: Täydelliset naiset (1. tuotantokausi)

text: Marc Cherry kirjoitti käsikirjoituksen "Täydellisten naisten" pilottijaksoa varten ja sitä tarjottiin kuudelle eri televisiokanavalle (CBS, NBC, Fox, HBO, Showtime ja Lifetime), joista kaikki torjuivat tarjouksen. Cherry muokkasi jakson käsikirjoitusta ja tarjosi sitä ABC:lle, joka oli vaikuttunut ja tilasi sarjaa 13 jakson verran. Käsikirjoitus nähtiin ”komediaa sisältävänä saippuaoopperana”. Sarjan kuvaukset alkoivat maaliskuussa 2004 Universal Studios Hollywoodin Colonial Streetillä.


title: Täydelliset naiset (1. tuotantokausi)

text: Kauden tuotti Touchstone Television (nykyään ABC Studios) ja Cherry Productions ja sitä esitti ABC. Vastaavia tuottajia olivat Cherry, Michael Edelstein, Charles Pratt Jr. ja Tom Spezialy. Käsikirjoittajina toimivat Cherry, Oliver Goldstick, Spezialy, John Pardee, Joey Murphy sekä Chris Black; tuottajat Alexandra Chunningham, Tracey Stern ja Patty Lin. Koko sarjan kauden ajan ohjaajia olivat muun muassa Charles McDougall, Arlene Sanford, Larry Shaw, Jeff Melman, Fred Gerber, David Grossman ja John David Coles. Sarjan musiikin sävelsivät Steve Bartek ja Steve Jablonsky kun taas sarjan tunnussävelmän tuotti Danny Elfman.


title: Täydelliset naiset (1. tuotantokausi)

text: "Täydellisten naisten" ensimmäisellä tuotantokaudella on kolmetoista näyttelijää, jotka ovat sarjan alkuteksteissä. Brenda Strong kertoo sarjan tapahtumia kuolleena Mary Alice Youngina.


title: Täydelliset naiset (1. tuotantokausi)

text: Steven Culp näytteli sarjassa Rex Van de Kampia, Breen seksuaalisesti tyydyttymätöntä aviomiestä. Ricardo Antonio Chavira esittää Gabriellen välinpitämätöntä, arvovaltaista aviomiestä Carlos Solista. Mark Moses esittää Mary Alicen salaperäistä leskeä Paul Youngia. Andrea Bowen esittää Susanin viisasta ja maltillista tytärtä Julie Mayeria. Jesse Metcalfe näyttelee Solisien puutarhuria ja Gabriellen salarakasta John Rowlandia. Cody Kasch esittää Mary Alicen ja Paulin henkisesti epätasapainoista poikaa Zach Youngia ja James Denton putkimiestä ja Susanin kiinnostuksen kohdetta Mike Delfinoa, jolla on omakin salaisuus salattavanaan.


title: Täydelliset naiset (1. tuotantokausi)

text:
Koko kauden aikana sarjassa esiintyi useita sivu- ja vierailevia henkilöitä, mukaan lukien Doug Savant (roolihahmonaan Tom Scavo – Lynetten aina töissä oleva mies) ja Shawn Pyfrom (roolihahmonaan Andrew Van de Kamp – Breen ja Rexin kapinoiva ja uppiniskainen poika). Kathryn Joosten näyttelee Lynetten vastapäätä asuvaa naapuria Karen McCluskeyta ja Christine Estabrook tunkeilevaa naapuria nimeltä Martha Huber.
Täydellisten naisten ensimmäisen tuotantokauden julkaisi Buena Vista Home Entertainment Yhdysvalloissa 20. syyskuuta 2005, kun kausi oli esitetty kokonaisuudessaan televisiossa. Kauden 23 jakson lisäksi DVD-boksi sisälsi bonusmateriaalia, muun muassa pieleen menneitä kohtauksia, poistettuja kohtauksia sekä kulissien takaisia otteita.


title: Tioridatsiini

text: Tioridatsiini on ns. ensimmäisen polven neuroleptilääke eli antipsykootti. Se kuuluu fentiatsiini-lääkeryhmän alalajiin piperidiinit. Sillä on sedatiivisia eli väsyttäviä vaikutuksia. Tioridatsiinia on käytetty vakavampien psykoosityyppisten häiriöiden hoidon ohella myös nk. pienessä psykiatriassa eli aikaisemmalta nimitykseltään neuroosien hoidossa. Lääkettä on usein käytetty terapian tukena ja univaikeuksien hoitoon. Psykoosien hoidossa tioridatsiinin käyttö voi tulla kyseeseen, kun muut "lievemmät" neuroleptit eivät tehoa. Vastaavasti klotsapiinia (Leponex) voi pitää vielä tioridatsiiniakin tehokkaampana mutta myös huomattavia haittavaikutuksia omaavana lääkkeenä..


title: Tioridatsiini

text: Tioridatsiini saattaa sille alttiilla henkilöillä pidentää sydämen QT-aikaa, mikä voi johtaa pahoihin rytmihäiriöihin (ns. kääntyvien kärkien takykardia, KKTT: "Torsades de Pointes"). Lääke onkin tämän vuoksi vedetty Suomessa markkinoilta, mutta monet henkilöt, joilla vaihtoehtoiset lääkkeet eivät ole olleet tarpeeksi tehokkaita, käyttävät sitä yhä erityisluvalla.


title: Tioridatsiini

text: Tioridatsiinin haittavaikutukset saattavat olla samantyyppisiä kuin kaikkein ensimmäisenä markkinoille tulleella ja aikanaan laajimmin käytössä olleella klooripromatsiinilla (kauppanimiä useita, Suomessa etenkin "Largactil"). Tioridatsiini saattaa herkistää ihoa valolle, mikä ilmentyy valo- eli aurinkoihottumana. Lääkkeellä on myös limakalvoja haitallisen paljon kuivattava ominaisuus, minkä johdosta hampaiden reikiintyminen saattaa kiihtyä huolimatta hyvästä suuhygieniasta. Miehillä lääkeaine saattaa joskus aiheuttaa ejakulaation estymistä. Tioridatsiinin suurehko suosio 1970- ja 1980-luvuilla saattoi perustua sen aiheuttamiin klorpromatsiinia vähäisempiin ekstrapyrimidaalioireisiin.


title: Tioridatsiini

text: Tioridatsiinia ei suositella käyttettävän vakavia maksa- tai sydänsairauksia sairastavilla potilailla.


title: Tioridatsiini

text: Tioridatsiinin pitoisuutta veriplasmassa voidaan seurata ja tarkkailla verikokein mahdollisimman hyvän hoitotasapainon saavuttamiseksi. Näytteeseen otetaan yksi 3 ml:n putkilo veriseerumia. Tioridatsiinin terapeuttista leveyttä pidetään varsin suurena. Näin ollen sitä on pidetty turvallisena lääkkeenä, mutta se saattaa aiheuttaa joillekin potilaille pitkän QT:n siirtymän sydämenrytmissä suurempia hoitoannoksia käytettäessä. Tämän vakavan haittavaikutuksen takia tioridatsiini on Suomessa vedetty markkinoilta ja sitä käytetään nykyään ainoastaan erityisluvalla.


title: Tioridatsiini

text: Lääkkeen annostusmäärä psykooseissa ja skitsofreniassa voi olla huomattavan suurikin, jopa 600 mg/vrk. Pienessä psykiatriassa tyydytään huomattavasti vähäisempiin määriin. Yhteisvaikutusta muiden sedatiivien kera luonnollisestikin esiintyy. Tioridatsiini on myös jossain määrin käytetty alkoholistien vieroitushoidossa.


title: Tioridatsiini

text: Suomessa tioridatsiini tuli markkinoille (kauppanimi "Orsanil", valmistaja Orion Pharma) 1960-luvun puolivälin tietämillä, ja se on edelleen käytössä (erityisluvalla). Muita valmistenimiä ovat olleet "Melleril" (Sandoz) ja "Stalleril" (Star). Suuremman suosion lääkeaine saavutti 1970- ja 1980-lukujen tietämillä.


title: Tekniikan historian seura

text: Tekniikan historian seura (vuoteen 1995 asti Suomen Teknillinen Museoyhdistys – Tekniska Museiföreningen i Finland r.y. r.f.) on vuonna 1926 perustettu yhdistys, joka kokoaa tutkijoita ja edistää tutkimusta, jonka aiheena on tekniikan historia ja/tai teknologian historia. Ala on humanistinen mutta samalla monitieteinen tutkimusala, jota alettiin kehittää Suomessa erityisesti 1980-luvulla.


title: Tekniikan historian seura

text: Seura on julkaissut vuodesta 1983 alkaen lehteä "Tekniikan Waiheita - Teknik i Tiden".


title: Tekniikan historian seura

text: Tekniikan historian seuran aloitteesta on vuonna 2010 koottu suomalaisen tai Suomea koskevan tekniikan historiantutkimuksen vieraskielinen bibliografia eli luettelo muista kuin suomen- ja ruotsinkielisistä alan kirjoista ja artikkeleista, ja se on luettavissa ja täydennettävissä Wikiaineistossa. Alkuperäinen luettelo on luettavissa myös seuran verkkosivuilla.


title: Tekniikan Waiheita

text: Tekniikan Waiheita on tekniikan historiaan keskittynyt suomalainen lehti, jota julkaisee Tekniikan historian seura. Lehteä on julkaistu vuodesta 1983. Se on monitieteinen julkaisu, joka ilmestyy neljä kertaa vuodessa.


title: Aleksi Munter

text: Aleksi Munter on suomalainen kosketinsoittaja, joka soittaa muun muassa yhtyeissä Swallow the Sun ja Ghost Brigade.


title: Aleksi Munter

text: Munterin ensimmäinen levyttänyt yhtye oli Funeris Nocturnum, josta hän erosi kolmen albumin jälkeen vuonna 2004. Hän kuuluu niin ikään Funeris Nocturnumissa vaikuttaneiden Mikko Kotamäen ja Matti Honkosen ohella Swallow the Sunin alkuperäiskokoonpanoon. Hän on säveltänyt ja sanoittanut Swallow the Sunin kappaleet ”Fragile” ("Ghosts of Loss", 2005) ja ”The Empty Skies” ("Hope", 2007).


title: Aleksi Munter

text: Munter on soittanut vaki- tai sessiojäsenenä myös Chaosweaverissä, Heavy Metal Perseessä, Insomniumissa ja Trollheim's Grottissa. Funeris Nocturnumissa ja Trollheim's Grottissa hän käytti taiteilijanimeä Ruho.


title: Aleksi Munter

text: Munter käyttää Korgin ja Yamahan soittimia.


title: Aleksi Munter

text: Hän asuu Puolassa.


title: Neuropatia

text: Neuropatia on yleistermi, joka tarkoittaa ääreishermostossa havaittavia toimintahäiriöitä ja/tai patologisia muutoksia. Polyneuropatia on laaja-alainen ääreishermoston toimintahäiriö, joka johtuu useamman hermon vahingoittumisesta. Oireisiin kuuluu muun muassa puutumista, kihelmöintiä, polttelua, tunnottomuutta tai hermokipua. Useimmiten sitä esiintyy alaraajoissa tai käsissä.


title: Neuropatia

text: Neuropatiaan on lukemattomia eri syitä, joista yleisin on diabetes. Muista syistä voidaan mainita B12-vitamiinin puutos, kilpirauhassairaudet sekä maksan ja munuaisten vajaatoiminta. Polyneuropatia voi syntyä myös alkoholin liikakäytöstä, altistumisesta vahingollisille kemikaaleille (esimerkiksi lyijylle) tai lääkkeiden haittavaikutuksista. Näissä tapauksissa puhutaan toksisista eli myrkkyvaikutuksen aiheuttamista polyneuropatioista. Tunnetuin polyneuropatiaa aiheuttava lääkeryhmä ovat solunsalpaajat, joita käytetään syöpäsairauksien hoidossa.


title: Neuropatia

text: Diabeettinen neuropatia jaetaan "somaattiseen" eli tahdosta riippuvan sekä "autonomiseen" eli tahdosta riippumattoman hermoston neuropatiaan. Syynä on huono diabetestasapaino eli toistuvat korkeat verensokerit.


title: Luettelo jääpallon Norjan mestareista

text: Tämä on luettelo jääpallon Norjan mestareista. Norjan jääpallomestaruudesta on pelattu vuodesta 1912 lähtien. Mestaruuskilpailuissa 1912–1928 pelimuotona oli seitsenmiehinen jääpallo. Mestaruuskilpailussa 1929 siirryttiin 11-miehiseen jääpalloon. Norjan mestaruuspalkinto on nimeltään "Hans Majestet Kongens Pokal" (suom. "Hänen Majesteettinsa Kuninkaan Pokaali"), tavallisesti lyhyemmin vain "kongepokal" (suom. kuninkaan pokaali).


title: Luettelo jääpallon Norjan mestareista

text: Saksa miehitti toisessa maailmansodassa Norjan keväällä 1940. Miehityksen ensimmäisinä vuosina 1941 ja 1942 jääpalloilun Norjan mestaruudesta ei pelattu. Seuraavina miehityksen vuosina 1943, 1944 ja 1945 järjestettiin kuitenkin laittomat Norjan jääpallomestaruuskilpailut. Mestaruuskilpailut eivät olleet virallisia Norjan mestaruuskilpailuja, ja niissä jaettuja mestaruuksia kutsuttiin sotamestaruuksiksi. 1943 voittaja oli Stabæk Idrettsforening, 1944 Bestum Idrettsforening ja 1945 jälleen Stabæk IF. Kongepokalin sijaan sotamestaruusjoukkueet saivat palkinnoiksi keraamiset pokaalit.


title: Wisteria Lane

text: Wisteria Lane on fiktiivinen katu, joka esiintyy amerikkalaisessa televisiosarjassa "Täydelliset naiset". Wisteria Lanen lavasteena käytettiin Colonial Streetia Universal Studiosin ulkopuolella Los Angelesissa.


title: Wisteria Lane

text: Wisteria Lane sijaitsee Fairview'n kaupungissa Mississippissä, lempinimeltään Eagle State. Kadun ulkoasu on yläluokkainen versio stereotyyppisestä lähiöstä: täydellisesti ajellut nurmikot, mukavien talojen rivit ja valkoiset aidat. Wisteria Lane toimii sarjan päälavasteena ja se sisältää kaikkien neljän naispäähenkilön - Gabriellen, Breen, Susanin ja Lynetten - kuten suurimman osan muidenkin henkilöiden kodeista. Neljännellä tuotantokaudella yhdentoista Wisteria Lanella sijaitsevien talojen asukkaat on esitelty sarjassa.


title: Wisteria Lane

text: Wisteria Lanena tunnettu katu sijaitsee Universal Studiosin takapihalla Hollywoodissa. Elokuva-alalla olevat kutsuvat katua nimellä 'Colonial Street' ja se on esiintynyt useissa elokuvissa ja tv-sarjoissa vuoden 1946 elokuvasta "So Goes My Love" alkaen, jossa lavasteena käytettiin nykyistä Solisien kotia (4349 Wisteria Lane). Muita Colonial Streetiä käyttäneitä sarjoja ja elokuvia ovat muun muassa "Leave It to Beaver", "Riiviöt", "The Burbs" ja "Buffy, vampyyrintappaja".


title: Wisteria Lane

text: Taloa, jossa Betty Applewhiten hahmo asuu toisen kauden aikana välteltiin ensimmäisen kauden kuvauksissa jyrkästi; talon ajateltiin olevan liian hyvin tunnistettavissa televisiosarjan "Me hirviöt" lavasteeksi. Applewhiten perheen muutettua taloon, talo uudistettiin täysin.


title: Wisteria Lane

text:
Vuonna 2005 "Täydellisten naisten" toisella kaudella katua muuteltiin rajusti. Ensimmäisen kauden aikana vain yksi osa katua nähtiin sarjassa - umpikuja kadun päässä jätettiin pois sarjasta. Nyt suurin osa rakennuksista ja julkisivuista tästä osasta katua joko uudistettiin tai poistettiin. Huomattavin muutos oli kirkon julkisivun poisto, jotta Edien talolle saatiin tilaa. ja niin-kutsutun Colonial-kartanon poisto, jonka korvasi puisto.
Nykyisin Colonial Streetillä on yhteensä kuusitoista rakennusta, joista kolme sijaitsee "Täydellisten naisten" kuvausalueen ulkopuolella. Taloa, joka on lähinn lavasteita (4348 Wisteria Lane) käytetään vartijoiden toimipisteenä heidän estäessä ulkopuolisten pääsyn "Wisteria Lanelle".


title: Wisteria Lane

text: Vaikka sarjan luojat yrittävät pitää Wisteria Lanen sijainnin salaisuutena, useita vihjeitä on päässyt julkisuuteen. Esimerkiksi ensimmäisen kauden ravintola Saddle Ranch viittaa mysteerisen sijainnin olevan joko Kalifornia tai Arizona, jossa ketjulla on ravintolat. Kaksi sarjan perhettä (Applewhitet ja Mayfairit) on kuitenkin muuttanut Fairview"hin Chicagosta, jolloin paikan luulisi olevan lähellä kyseistä kaupunkia.